xukhdukh.com June 10, 2014\nবদলি যেতিয়া বাতৰি হয়\n"ওপৰত ধন নিদিলে ভাল ঠাইলৈ বদলি নহয়" শীৰ্ষক বাতৰি সিদিনা পেপাৰত দেখি চৰকাৰী কৰ্মচাৰী সংঘই হেনো তীব্ৰ গৰিহণা দিছে। গৰিহণা দিবৰ কথাওহে, ইমান দিনে ধ্ৰুৱ সত্য কথা এটা আজি প্ৰথম পৃষ্ঠাত শিৰোনামা দি ছপা কৰি, যেন সেইটো নতুন কিবাহে তেনেধৰণে প্ৰকাশ কৰি চৰকাৰী কৰ্ম-সংস্কৃতিৰ ভুল ছবি এখন ৰাইজৰ মাজত প্ৰচাৰ কৰিবলৈ কৰা প্ৰয়াস কৰাৰ প্ৰয়োজন নাই বুলিও অভিমত প্ৰকাশ কৰিছে। ঘোঁচ নিদিলে যে পোষ্টিং বাদেই দিয়ক, নিযুক্তিও নহয়, সেই কথাহে সত্য বুলি প্ৰকাশ কৰিছে।\nতেওঁলোকে বাতৰি কাক বোলে তাৰ উদাহৰণ এটা দিয়ো তেওঁলোকে প্ৰচলিত বাতৰিৰ চলন্ত সংজ্ঞাটি আগবঢ়াইছে। কুকুৰে মানুহক কামোৰেই, সেয়া নৈমিত্তিক, বাতৰি নহয়। পিছে যদি কোনোবা নৰ-মনিচে যদি কুকুৰ কামোৰাৰ খবৰ আহে, সেয়া আচলতে বাতৰি..বাতৰি মানে ব্ৰেকিং বিধৰেই! তেনেস্থলত ঘোঁচ আৰু বদলিৰ যি সম্পৰ্ক তাত বাতৰিৰ সন্ধান কৰোতে উপৰোক্ত সংজ্ঞাটোলৈ চকু দিয়াৰ প্ৰয়োজন আছে বুলিও সংস্থাই দোহাৰিছে।\nলগতে সময়ে সময়ে পোষ্টিং, বদলি আদি ড্ৰামা মাত্ৰ ওপৰৱালাৰ বতৰৰ ফল চপোৱাৰ একোখন নাটকহে সেইকথাও অসমৰ গাখীৰ খোৱা ল'ৰায়েও বুজি পায়। তাক শিৰোনামা দি "নতুন কথা" ধৰণে প্ৰকাশ কৰাটোহে অতি গৰিহণাযোগ্য। চৰকাৰী চাকৰিৰ এই পৰম্পৰাগত কথাক বাতৰি কৰিবৰ কোনো দৰকাৰ নাই। নোহোৱা নোপোজা ঘটনাইহে আচলতে বাতৰি কাকতৰ শিৰোনামাত স্থান পাব লাগে। যেনে টকা নিদিয়াকৈ মেধাৰ ভিত্তিত কাৰ্বি-আংলংৰ পৰা দিছপুৰলৈ বদলি, কোকৰাঝাৰৰ পৰা যোৰহাটলৈ বদলি, ধেমাজিৰ পৰা শ্ৰীৰামপুৰলৈ! বিনা লেনদেনত!\nবদলি হবলৈ বাদ দিয়ক, বদলি কৰাৰ সম্ভাৱনাৰ খবৰ অহুকানে-পহুকানে আহিলেও আগতীয়া ধন দি "প্ৰতিষেধক" লোৱাৰ ব্যৱস্থা লবলগীয়া কপালহে এইখন দেশৰ কৰ্মচাৰীৰ! নিৰ্বাচনৰ আগত, তিনিওটা বিহুৰ আগত, পূজাৰ আগত শেৱালি ফুলিল কি নফুলিল কিন্তু চৰকাৰী দপ্তৰত বদলিৰ ফাইলৰ খলকনি উঠিলেই! আপোনাৰ শুভাকাংখী ওপৰৱালাই, "এইবাৰ কিন্তু আপোনাক ৰাখিব নোৱাৰিম" বুলিও ফোন কৰি আগতীয়া খবৰ দিবই! তাৰ পাছত "প্ৰতিষেধক" যোগাৰ নকৰি উপায় কি?\nসেয়ে কওঁ, সাংবাদিক মহাপ্ৰভু সকল, ধন নিদিয়াৰ বাবে শাস্তিমূলক বা বাহানা মূলক পোষ্টিং কেতিয়াও বাতৰি হবই নোৱাৰে। এয়া চিৰসত্য, এয়া পৰম্পৰাহে! অথবা নিয়মমাফিক!\nভাল কাম কৰি কাৰোবাক লুটি খোৱাত বাধা দিলে বদলিৰ অৰ্ডাৰ যদি নাহিল, তেতিয়াহে সেয়া বাতৰি! ঠিকাদাৰৰ লগত সহযোগ নকৰিলে লগে লগে এম.এল.এৰ পৰা যদি ফোনেই এটা যদি নাহে, ভদ্ৰ ভাষাত আপোনাৰ পৰিয়ালৰ প্ৰতি সহানুভূতি প্ৰকাশ কৰি আপোনাৰ কিবা এটা হ'লে পৰিয়ালটো কোনে চাব বুলি যদি এবাৰ চিন্তা প্ৰকাশ কৰা ফোনেই নাহিল, তেন্তে সেয়া চৰকাৰী চাকৰিনে? যদি আহিছে, সেয়াহে চাকৰি, যদি নাহে, সেয়াই বাতৰি!\nকাৰ্বি পাহাৰ কিবা কোকৰাঝাৰ আদিত পোষ্টিং পাই উপস্থিত হোৱাৰ পাছত চৌবিশ ঘণ্টাত যদি সন্ত্ৰাসবাদী সংগঠনৰ আদৰণিমূলক বাৰ্তা নাহিল, সেয়াহে বাতৰি। আহিল যদি নিশ্চিন্ত হওক, সেয়াই স্বাভাৱিক! দৰমহাৰ কিমান শতাংশ, বাহিৰা ইনকামৰ কিমান শতাংশ ক'ত কেনেকৈ মাহে মাহে দিব লাগিব, তাৰো হিচাব ভাৰতীয় আয়কৰ বিভাগতকৈ সঠিক আৰু কাৰ্যকৰী ৰূপত নিৰ্ভুল হিচাব যদি আদৰণি চিঠিত নাহিলেই তেন্তে আপোনাৰ চৰকাৰী চাকৰি নহয়েই!\nসহযোগ কৰক, অসহযোগ নহয়, এয়াই আজি কৰ্মচাৰীয়ে মানি লোৱা নীতি। ঘোঁচ দিছে লওক, নলৈ দুৰ্গতি নামাতিব। ঘোঁচ বিচাৰিছে ওপৰৱালাই দিয়ক, নিদি দুৰ্গতি মাতি নানিব। আদৰণি চিঠিত যিমান বিচাৰিছে অৰিহণা দি থলুৱা ডেকা সকলৰ সামাজিক কামলৈ অৰিহণা যোগাওক, অসহযোগ কৰি দুৰ্গতি মাতি নানিব! সহযোগিতা কৰালৈকে নিশ্চিন্ত থাকক, অসহযোগিতা কৰাৰ দিনাই আপুনিও এটা বাতৰিলৈ যে ৰূপান্তৰিত হব সেয়া হ'লে নিশ্চিত থাকক!\nBy xukhdukh.com on June 10, 2014


ৰাজ্যিক আয় পৰিসংখ্যা | অৰ্থনীতি আৰু পৰিসংখ্যা সঞ্চালকালয় | অসম চৰকাৰ, ভাৰত\nঅসম চৰকাৰ ৰূপান্তৰণ আৰু উন্নয়ন বিভাগ\tঅৰ্থনীতি আৰু পৰিসংখ্যা সঞ্চালকালয়\nঅসমৰ ৰাজ্যিক পাৰ্শ্বচিত্ৰ\nৰাজ্যিক আয় পৰিসংখ্যা\nআৰ্থ সমীক্ষা অসম\nআমি কোন ?\nHome ❯ ৰাজ্যিক আয় পৰিসংখ্যা\nৰাজ্যিক আয় –\nৰাজ্যখনৰ মুঠ ঘৰুৱা উত্পাদন আৰু ইয়াৰ সম্পৰ্কিত থূপসমূহ হল পৰিকল্পনা আৰু নীতি প্ৰস্তুতিৰ মূল উপাদান, যাক ৰাজ্যখনৰ উন্নয়নমূলক প্ৰক্ৰিয়াৰ উল্লেখযোগ্য সূচক হিচাপে বিবেচনা কৰা হয়। ৰাজ্যৰ উত্পাদনৰ হিচাপে, এচোৱা সময়ৰ ভিতৰত ৰাজ্যখনৰ অৰ্থনৈতিক উন্নয়নৰ ক্ষেত্ৰত বিস্তৃতি আৰু পৰিৱৰ্তনৰ দিশসমূহ ব্যক্ত কৰে। অসম ৰাজ্যই গ্ৰহণ কৰা ৰাজকোষৰ সংস্কাৰ পদ্ধতিসমূহে ২০০৫-০৬ চনৰে পৰা অনুকূল ফলাফল দেখুৱাবলৈ আৰম্ভ কৰিছে আৰু উচ্চ অৰ্থনৈতিক বিকাশম প্ৰাপ্তিৰ বাবে মুখ্য কাৰক হিচাপে স্বীকৃতিপ্ৰাপ্ত হৈছে যাৰ ফলত সৰ্বসাধাৰণৰ কল্যাণৰ উন্নতি সাধন হৈছে।\nনতুন শ্ৰেণীৰ (২০১১-১২ ভিত্তি) খতিয়ানত চলিত দৰত সৰ্বমুঠ ৰাজ্যিক ঘৰুৱা উত্পাদনৰ বাৰ্ষিক গড় উন্নতিৰ হাৰ ২০১১-১২ৰ পৰা ২০১৫-১৬(P) চনলৈ ১২.৫ শতাংশ আৰু চলিত দৰত একেই সময়ছোৱাত মুঠ ৰাজ্যিক ঘৰুৱা উত্পাদনৰ হাৰ হল ১১.৬ শতাংশ। স্থায়ী দৰৰ ক্ষেত্ৰত (২০১১-১২), ২০১১-১২ৰ পৰা ২০১৫-১৬ (PQ) চনলৈ বাৰ্ষিক গড় উন্নতিৰ হাৰ হল ৫.৮ শতাংশ, সৰ্বমুঠ ৰাজ্যিক ঘৰুৱা উত্পাদনৰ বাবে আৰু ৫.৬ শতাংশ মুঠ ৰাজ্যিক ঘৰুৱা উত্পাদনৰ বাবে।\n২০১৬-১৭ বৰ্ষৰ বাবে GSDP আৰু NSDPৰ খতিয়ান\n২০১৬-১৭ বৰ্ষৰ বাবে GSDP আৰু NSDPৰ খতিয়ান ১৭৮৯২৯.৬৪ কোটি টকা হোৱাৰ বিপৰীতে ২০১৬-১৭ বৰ্ষত (দ্ৰুত হিচাপ) ১৯৫৪৯৬.৯৩ কোটি যিয়ে ৯.২১ শতাংশ বৃদ্ধি পঞ্জীয়ন কৰিছে। চলিত দৰত (২০১১-১২) কৃষি আৰু ইয়াৰ স্বজাতীয় খণ্ডসমূহত GSDPৰ বাৰ্ষিক বৃদ্ধিৰ হাৰ ২০১৪-১৫ বৰ্ষৰ ৩.২৮ শতাংশৰ পৰা ২০১৫-১৬ বৰ্ষত ১.০৪ শতাংশলৈ হ্ৰাস পাইছে। খনন আৰু শিল অনুসন্ধান, উত্পাদন, বিদ্যুত, গেছ, পানী যোগান আৰু অন্যান্য উপযোগিতা সেৱাসমূহ আৰু নিৰ্মাণ খণ্ডৰে গঠিত উদ্যোগ খণ্ডত ২০১৬-১৭(Q) বৰ্ষত বৃদ্ধিৰ হাৰ ৮.৩৩ শতাংশ হিচাপ কৰাৰ বিপৰীতে ২০১৪-১৫ (P) বৰ্ষত এই হাৰ আছিল ৭.৩১ শতাংশ। বাণিজ্য, মেৰামতি, হোটেল আৰু ৰেষ্টোঁৰা, যাতায়ত, ভঁৰাল, যোগাযোগ আৰু সম্প্ৰচাৰ সম্পৰ্কীয় সেৱাসমূহ, বিত্তীয় সেৱাসমূহ, ৰাজহুৱা প্ৰশমন আৰু অন্যান্য সেৱাসমূহেৰে গঠিত সেৱা খণ্ডৰ চলিত দৰত (২০১১-১২) GSDPৰ বাৰ্ষিক উন্নতিৰ হাৰ ২০১৬-১৭ বৰ্ষত ৯.৬৭ শতাংশ হোৱাৰ বিপৰীতে ২০১৬-১৭ বৰ্ষত ১৩.১০ শতাংশ।\n২০১৬-১৭ বৰ্ষত GSDPলৈ ক্ষেত্ৰবিশেষৰ বৰঙণি –\nনিৰ্দিষ্ট দৰত তাত্ক্ষণিক হিচাপ\n২০১৬-১৭ বৰ্ষৰ বাবে জনমূৰি আয়ৰ খতিয়ান\n২০১১-১২ বৰ্ষৰ নিৰ্দিষ্ট দৰত NSDPৰ ক্ষেত্ৰত ৰাজ্যখনৰ জনমূৰি আয় ২০১৬-১৭ বৰ্ষত ৫১১২৬.০০ টকা (তাত্ক্ষণিক হিচাপ) আৰু ২০১১-১২ বৰ্ষত ৪১১৪২.০০ টকা হিচাপে গণনা কৰা হৈছে। ২০১১-১২ৰ পৰা ২০১৫-১৬লৈ সময়ছোৱাত গড় বাৰ্ষিক বৃদ্ধি হল ৪.০৪ শতাংশ। চলিত দৰত জনমূৰি NSDP ২০১৫-১৬ আৰু ২০১১-১২ বৰ্ষৰ বাবে যথাক্ৰমে ৬৪০৪৬.০০ আৰু ৪১১৪২.০০ টকা। এই সময়ছোৱাত গড় বৃদ্ধিৰ হাৰ হল ৯.২৮ শতাংশ।\n২০১৫-১৬ (P) বৰ্ষৰ বাবে সৰ্বমুঠ ৰাজ্যিক ঘৰুৱা উত্পাদন\nঅসম ৰাজ্যৰ মুঠ ৰাজ্যিক ঘৰুৱা উত্পাদন (GSDP) ২০১৪-১৫ বৰ্ষত (চূড়ান্ত হিচাপ) চলিত দৰত ১৯৫৭২৩.১৫ কোটি হোৱাৰ বিপৰীতে বাৰ্ষিক ১৫.৬ শতাংশ বৃদ্ধিৰ ২০১৫-১৬ বৰ্ষত (কেঁচা হিচাপ) ২২৬২৭৫.৮৫ কোটি হিচাপে গণনা কৰা হৈছে।\nসৰ্বমুঠ ৰাজ্যিক ঘৰুৱা উত্পাদন ২০১৪-১৫ বৰ্ষত নিৰ্দিষ্ট দৰ (২০১১-১২)ত ১৬৫২১২.৩০ কোটি হোৱাৰ বিপৰীতে প্ৰাৰম্ভিক বৰ্ষতকৈ ৭.৬৭ শতাংশ বৃদ্ধি দেখুৱাই ২০১৫-১৬ বৰ্ষত ১৭৮৯২৯.৬৪ কোটি টকা হিচাপে গণনা কৰা হৈছে। ২০১৫-১৬ বৰ্ষৰ কেঁচা হিচাপ অনুযায়ী, কৃষি আৰু ইয়াৰ আনুসংগিক কাৰ্যসমূহে পূৰ্বৱৰ্ত্তী বৰ্ষ ২০১৪-১৫ বৰ্ষৰ ২.৬৮ শতাংশতকৈ তুলনামূলকভাৱে উপান্ত বৃদ্ধি দেখুৱাই ২০১৫-১৬ বৰ্ষত ৩.২৮ শতাংশ হৈছে। সেৱা খণ্ডই পূৰ্বৱৰ্ত্তী বৰ্ষৰ ৬.৮০ শতাংশ বৃদ্ধিৰ তুলনাত ২০১৫-১৬ বৰ্ষত ৯.৬৭ শতাংশ উচ্চ বৃদ্ধিৰে বৰঙণি যোগাইছে।\nGross State Domestic Product (Base 2011-12) at Constant price (2011-12).pdf 397.7 KB\nGross State Domestic Product (Base 2011-12) at Current Price_0.pdf 464.75 KB\nNet State Domestic Product (Base 2011-12) at Constant price (2011-12).pdf 396.55 KB\nGSDP at Factor Cost by Industry of Origin (Base Year 2004-05 at Constant Prices).pdf 382.17 KB\nGSDP at Factor Cost by Industry of Origin (Base Year 2004-05 at Current Prices) (1).pdf 384.26 KB\nNSDP at Factor Cost by Industry of Origin (Base Year 2004-05 at Current Prices).pdf 383.12 KB\nGSDP of all States - UTs of India at Constant Prices (Base Year 2004-05).pdf 328.38 KB\nNSDP at Factor Cost by Industry of Origin (Base Year 2004-05 at Constant Prices).pdf 383.27 KB\nNSDP of all States - UTs of India at Current Prices (Base Year 2004-05).pdf 326.91 KB\nGSDP of all States - UTs of India at Current Prices (Base Year 2004-05).pdf 326.44 KB\nPer Capita NSDP of all States - UTs of India at Constant Prices (Base Year 2004-05).pdf 327.25 KB\nPer Capita NSDP of all States - UTs of India at Current Prices (Base Year 2004-05).pdf 327.63 KB\nNet State Domestic Product (Base 2011-12) at Current Price_0.pdf 400.93 KB\nএই পৃষ্ঠা অন্তিমবাৰ আপডেট কৰা হৈছিল: 05 Aug 2019\nদৰ্শনকাৰীৰ গণনা: 70558\nContent Ownership অৰ্থনীতি আৰু পৰিসংখ্যা সঞ্চালকালয়, Govt. of Assam.


অক্সিজেন – মৃদুল নাথ – ফটাঢোল\nহঠাতে মোৰ মুখৰ পৰা ওলোৱা শব্দকেইটা শুনি মানুহজনীয়ে “হা” কৈ মুখখন মেলি মোৰ ফালে একেথৰে চাই ৰ’ল। চকুৰ পতাও লৰচৰ নকৰা দেখি বুজি পালোঁ, তেওঁ ভীষণভাবে আচৰিত হৈছে। আচৰিত হ’বলগীয়া কথাই বাৰু, বিয়াৰ পিছত কেতিয়াবা মানুহজনীক মই এইদৰে কৈ পাইছোঁ নে নাই, সেয়া মনত পেলাবলৈ চেষ্টা কৰিলোঁ। ওহোঁ, মনত নপৰে। গতিকে মানুহজনী আচৰিত হৈ মোৰ ফালে এনেদৰে চাই থকাটোত মই অলপো আচৰিত নহ’লোঁ।\nআচৰিত সিদিনা ময়ো হৈছিলোঁ, যেতিয়া দেখিছিলোঁ হিমাংশুৱে জ্যোতিৰেখাক সমজুৱাকৈ কৈ দিলে, আই লাভ ইউ। চাকৰিসূত্ৰে হিমাংশু ৰাজখোৱা ঘৰৰ পৰা আঁতৰত থাকে, গাড়ী চলাই ঘৰলৈ আহিবলৈ হ’লে এবেলাৰ বাট। তাতে পাহাৰীয়া একা বেঁকা ৰাস্তা। তথাপি শনিবাৰ আহিলেই সি ঘৰলৈ দৌৰে, প্ৰতিটো সপ্তাহতে গাড়ীখন দৌৰাই আহোঁতে যাওঁতে ৰাস্তাটোৰ ক’ত কিমান খলাবমা আছে, সেয়া চকু মুদি ক’ব পৰা হৈ গৈছে।\nকেতিয়াবা হিমাংশুক ক’বলৈ মন যায়-\n: তোমাৰে ভাল দিয়া, পাহাৰীয়া ঠাইখনৰ নিৰিবিলি পৰিবেশত আছা, আমাৰ দৰে ঘৈণীয়েকৰ কেটেৰা জেঙেৰা খাই থাকিবলগীয়া হোৱা নাই।\nপিচে কিছুদিনৰ পৰা তাৰ মতি গতি দেখি নোকোৱাই ভাল বুলি ধৰি ল’লোঁ। কাৰণ সি বৰ্তমান দূৰন্ত প্ৰেমিক, ঘৈণীয়েকৰ মুখেৰে ওলোৱা কথাবোৰ তাৰ বাবে অমৃত বাণী। কৰ’ণাৰ প্ৰকোপৰ বাবে দুসপ্তাহ ঘৰলৈ আহিব নোৱাৰি মনৰ বেজাৰত বেচেৰাই ভালকৈ খোৱা লোৱাই বাদ দিলে। ফেচবুকত সিদিনা তাৰ বেজাৰমুৱা ফটোখন দেখি দুটা সপ্তাহতে ওজন দহ কেজিমান কমা যেন লাগিল মোৰ।\nমনে মিলা মানুহ কেইজনমানে অলপ ফূৰ্তি ধেমালিৰ মাজেৰে সময়বোৰ পাৰ কৰিবলৈ ফেচবুকতে আমাৰ সৰু গ্ৰুপ এটা আছে। ৰাজখোৱা দম্পতি গ্ৰুপটোৰ সক্ৰিয় সদস্য। গ্ৰুপত হিমাংশুৰ মেমেৰামুৱা ফটোখন দেখিয়ে বুজিলোঁ, বেচেৰা বিৰহত কাতৰ। কি বুলি সান্ত্বনা দিম ভাবি থাকোঁতেই দেখিলোঁ সি গ্ৰুপত ৰাজহুৱাকৈ মৰমৰ পত্নীক উদ্দেশ্যি কৈ দিলে, “আই লাভ ইউ।” গ্ৰুপত হুলস্থূল লাগি গ’ল, সদস্যাসকলে গ্ৰুপত নিজৰ নিজৰ মানুহজনৰ বদনাম গাবলৈ যেন সুবিধা হে পালে। মানুহ এনেকুৱা ৰোমাণ্টিক হ’ব লাগে, বিয়াৰ আগলৈকে ৰসে চৌ চৌ কৰি থকাবোৰ বৰ্তমান সৱেই একো একোটা কাঠৰ টুকুৰা, ইত্যাদি, ইত্যাদি! মুঠৰ ওপৰত বহুতে যে নিজৰ নিজৰ গিৰিহঁতক এখুন্দা দিব, সেয়া মই নিশ্চিত। কপাল ভাল যে মোৰ মানুহজনী সেই গ্ৰুপটোৰ অন্তৰ্ভুক্ত নহয়, নহ’লে কাট মৰা বাক্যবাণ মোৰ ওপৰতো যে ধাৰাষাৰে বৰষিলহেঁতেন সেয়া ধুৰুপ। সাম্ভাব্য পৰিস্থিতিবোৰৰ কথা চিন্তা কৰি থাকোঁতে মই নিজে আকৌ এবাৰ মনত পেলাবলৈ চেষ্টা কৰিলোঁ, বিয়াৰ পিছত এনেদৰে মানুহজনীক মৰমেৰে কথাষাৰ কোৱাটো কিজানি কেনেবাকৈ মনত পৰেই! পিচে সকলো চেষ্টা বৃথা, মনত নপৰিল।\nকৰ’ণাৰ প্ৰকোপৰ মাজতে ভয়ে ভয়ে অফিচলৈ অহা যোৱা কৰি আছোঁ। দূৰত কোনোবাই কাহ বা হাঁচি এটা মাৰিলে সাত জাপ মাৰোঁ। অলপ পিছতে নিজৰ ডিঙিটো সোপা মাৰি ধৰা যেন লাগে। অক্সিমিটাৰ অফিচত এটা ৰাখিছোঁ, ঘৰতো এটা আছে। মাজে মাজে এনেয়ে অক্সিজেনৰ পৰিমাণটো চাই থাকোঁ, বুকুখন সোপা মাৰি ধৰা যেন লাগিয়ে থাকে, কিবা ‘ফ’বিয়া’ এটা হোৱাৰ লেখীয়া হৈছে। তাৰ মাজতে হঠাতে কতৃপক্ষই কৰ’ণা সংক্ৰমণ ৰোধ কৰাৰ বাবে আমাৰ টাউনশ্বিপ খনলৈ বাহিৰৰ পৰা কাম কৰিবলৈ মানুহ অহাটোত বাধা আৰোপ কৰি দিলে। ফলস্বৰূপে কোৱাৰ্টাৰবোৰত বহুতৰে হাঁহাকাৰ অৱস্থা, কিয়নো পাৰ্ট টাইম কাম কৰা মানুহ কেইগৰাকীৰ ওপৰতে আমাৰ দৰে বহুতৰে জীৱনশৈলীবোৰ নিৰ্ভৰশীল। তথাপি কোনেও আপত্তি কৰা নাই, কাৰণ দেহা থাকিলেহে বেহা।\nৰাতিপুৱাৰে পৰা মানুহজনী ভীষণ ব্যস্ত। কাপোৰ কেইখন ৱাশ্বিং মেচিনটোৱে ধুই দিয়ে বাবে অলপ ৰক্ষা, বাকী ৰাতিপুৱাই উঠি ঘৰ মোচা, খোৱাৰ যোগাৰ, ছোৱালীৰ অনলাইন ক্লাছ, আটাইবোৰৰ হেঁচাত মানুহজনীৰ অৱস্থা এই কেইদিনত তথৈবচ হৈ পৰিছে। ঘৰ মচি থাকোতে কঁপালত বিৰিঙি উঠা ঘাম বোৰ দেখি মৰমতে মোৰ মনটো পমি গ’ল। অকল হিমাংশুৱে ৰোমাণ্টিক হ’ব পাৰে নেকি! মানুহজনীক যেন কৈয়ে দিম, তুমিয়ে মোৰ বাবে অক্সিজেন! পিচে বৰ পেনপেনীয়া হ’ব, নোৱাৰি এই বয়সত ইমান পেনপেনীয়া হ’বলৈ। তাতকৈ হিমাংশুৱে কোৱাৰ দৰে কৈ দিলোঁ-\nমানুহজনী থৰ লাগি ৰৈ থকা দেখি গাটো জোকাৰি দিয়াত সম্বিত ঘূৰাই পাই মোক ক’লে-\n: কালিয়ে আমাৰ চুক্তি হৈ গৈছে, আজি দুপৰীয়া অকল ভাত, দাইল আৰু আলু পিটিকাহে পাব। এতিয়া চলাহী কথাৰে কথা সলাবলৈ চেষ্টা নকৰিব। দেওবাৰ হ’লেও আজি মাংস ৰান্ধিব নোৱাৰোঁ মই।\n: সেইবোৰ একো নহয়, মাংস আজি ময়ে ৰান্ধিম দিয়া, তুমি একো কৰিব নালাগে।\n: চাব কিন্তু, পিছত মোক নামাতিব।\n: কৈছোঁ নহয়, একো কৰিব নালাগে, চাওঁ হাতখন দিয়াচোন!\nমানুহজনীৰ হাত এখন নিজৰ হাতত লৈ ক’লোঁ-\n: কাম কৰি কৰি তোমাৰ হাতৰ উজ্জ্বলতা কমি গৈছে, দুখ লাগিছে মোৰ।\n: উজ্জ্বলতা বঢ়াবলৈ উপায় এটা আছে?\n: কি আছে কোৱা, মই কি কৰিব লাগিব।\n: ‘টানিস্ক’ত অফাৰ দি আছে, খাৰু নহ’লে আঙুঠি…\nকথাষাৰ শেষ হ’বলৈ নাপালে, মোৰ বুকুখনত কিবা এটাই সোপা মাৰি ধৰা যেন লাগিল, কোনোমতে সেঁহাই সেঁহাই মানুহজনীক ক’লোঁ-\n: অক্সিমিটাৰটো আনাচোন, অক্সিজেনৰ পৰিমাণটো চাই লওঁ, উশাহ ল’বলৈ কষ্ট হৈছে মোৰ।\n« মই ভি তো বাপ বনিম – ডলী তালুকদাৰ\nকৌতুক – ৰিণ্টুমনি দত্ত »\nতাতকৈ নোকোৱাকৈ থাকিলেই ভাল ন মৃদুল দা।\nহয় হে, পস্তাই আছোঁ এতিয়া😢\nপালেনে মজ্জা দিনে পোহৰে আই লাভ ইউ বুলি কোৱা😉\nভাল লাগিল দেই পঢ়ি৷


Narendra Modi Archives | Page3of 17 | TIME8\nলক ডাউনৰ সন্দৰ্ভত সিদ্ধান্ত; কাইলৈ মুখ্যমন্ত্ৰীসকলৰ সৈতে বৈঠকত মিলিত হ’ব প্ৰধানমন্ত্ৰী মোদী\nT8 Digital Desk - 10-Apr-20 @ 16:02\nT8 Digital Desk - 9-Apr-20 @ 15:55\nT8 Digital Desk - 9-Apr-20 @ 9:12\n১৫ মে’লৈ সকলো শিক্ষা প্ৰতিষ্ঠান বন্ধ ৰাখিবলৈ মোদীক আহ্বান কেন্দ্ৰীয় মন্ত্ৰীমণ্ডলৰ\nT8 Digital Desk - 8-Apr-20 @ 10:33\nকৰ্তন হ’ব ৰাষ্ট্ৰপতি, প্ৰধানমন্ত্ৰী আৰু সাংসদৰ দৰমহা, জানো আহক চৰকাৰৰ কিমান টকা সংৰক্ষিত হ’ব\nT8 Digital Desk - 7-Apr-20 @ 12:21\n‘হাইড্ৰঅক্সিক্লৰকুইন যদি যোগান ধৰে তেন্তে ভাল, নহ’লে আমাৰ পৰাও একেই প্ৰতিক্ৰিয়া পাব’-মোদীক একপ্ৰকাৰ প্ৰতিশোধমূলক মন্তব্য...\nT8 Digital Desk - 7-Apr-20 @ 12:02\nবিজেপিৰ ৪০তম বৰ্ষপূৰ্তিত দলৰ কৰ্মীসকলক সম্বোধন প্ৰধানমন্ত্ৰী নৰেন্দ্ৰ মোদীৰ\nT8 Digital Desk - 6-Apr-20 @ 12:39\nনাছিল চাকি, আটা-ময়দাৰ সংমিশ্ৰণত তৈয়াৰী চাকি জ্বলাই দিল্লীত প্ৰধানমন্ত্ৰীৰ আহ্বানক সঁহাৰি অসমীয়া যুৱকৰ\nT8 Digital Desk - 6-Apr-20 @ 11:28\nডিঙিত অসমৰ স্বাভিমান গামোচা লৈ বন্তি প্ৰজ্বলন মোদীৰ; দেখি আৱেগিক অসমীয়া\nT8 Digital Desk - 6-Apr-20 @ 9:59\nতমসো মা জ্যোতিৰ্গময়ঃ প্ৰধানমন্ত্ৰীৰ আহ্বানত পোহৰত উজ্বলিল সমগ্ৰ দেশ\nT8 Digital Desk - 6-Apr-20 @ 9:13\nProtest Against Lower Subansiri Dam Rocks Nagaon\n26-Aug-19 @ 13:30\nCoronavirus Pandemic: India’s Confirmed Cases Climb To 114. Top 10 Points\n16-Mar-20 @ 20:32\nSRK, Salman To Give Filmfare Awards A Miss. Check Out The Stars Coming To Guwahati\n13-Feb-20 @ 16:03\nModi To Address Nation At 10 AM On April 14\n13-Apr-20 @ 14:55


एक साल में बाइबल - ইণ্ডিয়ান ৰিভাইচ ভাৰচন - नवंबर 12\n2. “হে মনুষ্য সন্তান, দ্ৰাক্ষালতাৰ কাঠ, কাঠনিৰ গছবোৰৰ মাজৰ দ্ৰাক্ষালতাৰ ডাল আন সকলো গছৰ কাঠতকৈ কিহত শ্ৰেষ্ঠ?\n3. কোনো কাৰ্য কৰিবলৈ মানুহে জানো দ্ৰাক্ষালতাৰ কাঠৰ পৰা কাঠ ল’ব? বা কোনো পাত্ৰ আঁৰি থবলৈ জানো তাৰ পৰা এটি খুটি আনিব?\n4. চোৱা! ইন্ধন যোগবলৈ যদি তাক পুৰিবলৈ জুইত পেলাই দিয়া হয় আৰু যদি জুয়ে তাৰ দুই মূৰ ভস্ম কৰিলে আৰু তাৰ মাজ ভাগ পোৰা গ’লে সেয়ে জানো কোনো কাৰ্যৰ যোগ্য হ’ব?\n5. চোৱা! যেতিয়া সেয়ে সম্পূৰ্ণ হলেও কোনো কাৰ্যৰ উপযুক্ত নহয়; তেন্তে জুয়ে তাক ভস্ম কৰিলে আৰু সেয়ে পোৰা গ’লেও কোনো কামৰ বাবে সেয়ে আৰু কিমান কম উপযুক্ত হ’ব?\n6. এই হেতুকে প্ৰভু যিহোৱাই এই কথা কৈছে: কাঠনিৰ গছবোৰৰ মাজৰ দ্ৰাক্ষালতাক যেনেকৈ লোকে পুৰিবলৈ জুইত দিয়ে, তেনেকৈ মই যিৰূচালেম নিবাসীসকলৰ প্রতিও তেনে কৰিম।\n7. কাৰণ মই তেওঁলোকৰ বিৰুদ্ধে মুখ ঘুৰাম। যদিওবা তেওঁলোক জুইৰ পৰা ওলাই যাব, কিন্তু আন জুইয়ে তেওঁলোকক ভস্ম কৰিব; আৰু যেতিয়া মই তেওঁলোকৰ বিৰুদ্ধে মুখ কৰিম, তেতিয়া মই যে যিহোৱা, সেই বিষয়ে তোমালোকে জানিবা।\n8. আৰু তেওঁলোকে সত্য লঙ্ঘন কৰাৰ বাবে, মই দেশ উচ্ছন্ন কৰিম।” ইয়াক যিহোৱাই কৈছে।\n2. “হে মনুষ্য সন্তান, তুমি যিৰূচালেমক তাইৰ নিজৰ ঘিণলগীয়া কাৰ্যবোৰ জনোৱা,\n3. আৰু কোৱা, ‘প্ৰভু যিহোৱাই যিৰূচালেমক এই কথা কৈছে: “তোমাৰ উৎপত্তি আৰু জন্মৰ ঠাই কনানীয়াসকলৰ দেশ; তোমাৰ পিতৃ ইমোৰীয়া আৰু তোমাৰ মাতৃ হিত্তীয়া আছিল।\n4. তোমাৰ জন্মবৃত্তান্ত এই, তোমাৰ জন্ম দিনা তোমাৰ নাড়ী কটা নাছিল বা তোমাক পৰিষ্কাৰ কৰিবলৈ তোমাক পানীত ধুউৱা নাছিল, তোমাক সমূলি লোণ ঘঁহা কি কাপোৰেৰে মেৰোৱা নাছিল।\n5. তোমাক দয়া কৰি তোমালৈ এইবোৰৰ কোনো এটাকে কৰিবৰ অৰ্থে তোমালৈ কোনেও কৃপাদৃষ্টি নকৰিছিল; কিন্তু তোমাৰ জন্মদিনা, তোমাৰ গা ঘিণলগীয়া হোৱাৰ কাৰণে তোমাক মুকলি পথাৰত পেলাই দিয়া হৈছিল।\n6. সেই সময়ত মই তোমাৰ ওচৰেদি গৈ তোমাৰ তেজত তোমাক ধৰফৰোৱা দেখি তোমাক ক’লোঁ যে, যদিও তুমি নিজ তেজত পৰি আছা, তথাপি জীয়াই থাকা, হয়, মই তোমাক ক’লোঁ, যে, যদিও তুমি নিজ তেজত পৰি আছা, তথাপি জীয়াই থাকা।\n7. পথাৰত গজা তৃণৰ দৰে মই তোমাক অধিককৈ বঢ়ালোঁ আৰু তুমি বাঢ়ি ডাঙৰ-দীঘল থ’লো আৰু অতি সুন্দৰী থ’লো; তোমাৰ স্তন পূৰ্ণ হ’ল আৰু কেশ দীৰ্ঘ হ’ল, তথাপি তুমি বিবস্ত্ৰা আৰু উলঙ্গিনী আছিলা।\n8. তেতিয়া মই তোমাৰ ওচৰেদি গৈ তোমাক দেখিলোঁ, চোৱা! তোমাৰ সময় প্ৰেমৰ সময়; এই কাৰণে মই তোমাৰ ওপৰত বস্ত্ৰৰ আঁচল মেলি দি তোমাৰ উলঙ্গতা ঢাকিলোঁ” আৰু প্ৰভু যিহোৱাই কৈছে মই তোমাৰ আগত শপত কৰি তোমাৰে সৈতে এটি নিয়ম বান্ধিলোঁ, “তাতে তুমি মোৰ থ’লো।\n9. গতিকে মই তোমাক পানীৰে ধুলোঁ, এনে কি, তোমাৰ গাৰ পৰা তোমাৰ তেজ সম্পূৰ্ণকৈ ধুই তেল ঘঁহিলোঁ।\n10. মই তোমাক কাৰচিপি বন কৰা কাপোৰো পিন্ধালোঁ, তোমাৰ ভৰিত তহচ জন্তুৰ ছালৰ জোতা দিলোঁ, তোমাৰ কঁকালত মিহি শণ সূতাৰ টঙালি বান্ধিলোঁ আৰু তোমাক পাতৰ বস্ত্ৰেৰে বিভূষিত কৰিলোঁ।\n11. মই তোমাক অলঙ্কাৰেৰেও সজালোঁ, তোমাৰ হাতত খাৰু আৰু ডিঙিত হাৰ দিলোঁ।\n12. মই তোমাৰ নাকত নথ, কাণত কুণ্ডল, আৰু তোমাৰ মূৰত সুন্দৰ কিৰীটি দিলোঁ।\n13. এইদৰে সোণ আৰু ৰূপেৰে তোমাক সজোৱা হ’ল; তোমাৰ বস্ত্ৰ মিহি শণ সূতাৰ পাতৰ আৰু কাৰচিপি বন কৰা; তুমি মিহি আটা, মৌ-জোল আৰু তেল খাইছিলা; তুমি অতি সুন্দৰী হৈ উন্নতি-লাভ কৰি ৰাণী পদ পালা।\n14. আৰু তোমাৰ সৌন্দৰ্য্যৰ কাৰণে তোমাৰ যশস্যা জাতিবোৰৰ মাজত ব্যাপিল; কিয়নো প্ৰভু যিহোৱাই কৈছে, মই তোমাৰ ওপৰত স্থাপন কৰা মোৰ শ্ৰীৰ বাবে তোমাৰ সৌন্দৰ্য্য সম্পূৰ্ণ হ’ল।”\n15. কিন্তু তুমি নিজ সৌন্দৰ্য্যত নির্ভৰ কৰি নিজৰ যশস্যাৰ কাৰণে বেশ্যাবৃত্তি ধৰিলা আৰু প্ৰত্যেক বাটৰুৱাৰ লগত অধিক পৰিমাণে বেশ্যাকৰ্ম কৰিলা; তাৰহে ভোগ হ’ল।\n16. আৰু তুমি নিজৰ কেইখনমান কাপোৰ লৈ, তাৰে নিজৰ বাবে চিত্ৰবিচিত্ৰ ওখ ঠাই কৰি তাৰ ওপৰত বেশ্যাকৰ্ম কৰিলা; এনে কথা হোৱা নাই, আৰু নহ’বও।\n17. মই তোমাক দিয়া মোৰ সোণ আৰু ৰূপেৰে কৰা তোমাৰ সুন্দৰ অলঙ্কাৰ তুমি লৈ, তোমাৰ কাৰণে তাৰে পুৰুষাকৃতিৰ মূৰ্ত্তি কৰি সেইবোৰে সৈতে বেশ্যাকৰ্ম কৰিলা।\n18. আৰু তোমাৰ কাৰচিপি বন কৰা কাপোৰ লৈ তাৰে সেইবোৰ ঢাকিলা আৰু সেইবোৰৰ আগত মোৰ তেল আৰু ধূপ থলা।\n19. প্ৰভু যিহোৱাই কৈছে, মই তোমাক দিয়া মোৰ আহাৰ, মই তোমাক খাবলৈ দিয়া মিহি আটা, তেল আৰু মৌ-জোল তুমি সুঘ্ৰাণৰ অৰ্থে সেইবোৰৰ আগত থলা আৰু সেইদৰেই হ’ল।\n20. “ইয়াৰ বাহিৰে তুমি মোলৈ জন্মোৱা তোমাৰ ল’ৰা-ছোৱালীসকললৈ, গ্ৰাস কৰিবৰ বাবে সেইবোৰৰ আগত বলিস্বৰূপে দিলা; তোমাৰ বেশ্যাকৰ্মবোৰ সামান্য বিষয় আছিল নে?\n21. যে তুমি মোৰ সন্তান সকলক বধ কৰিলা আৰু সেইবোৰৰ উদ্দেশ্যে তেওঁলোকক জুইৰ মাজেদি গমন কৰাই উৎসৰ্গ কৰিলা?\n22. তোমাৰ আটাই ঘিণলগীয়া কাৰ্যত আৰু বেশ্যাকৰ্মত তুমি আসক্ত থকাত, বিবস্ত্ৰা আৰু উলঙ্গিনী হোৱা আৰু তোমাৰ তেজত ধৰফৰোৱা তোমাৰ সেই যৌৱন কালৰ দিন তুমি সোঁৱৰণ নকৰিলা।\n23. আৰু তোমাৰ আটাই দুষ্টতাৰ পাছত প্ৰভু যিহোৱাই কৈছে, তোমাৰ সন্তাপ হ’ব, তোমাৰ সন্তাপ হ’ব,\n24. তুমি নিজৰ বাবে এক বেশ্যালয় সাজিলা আৰু প্ৰত্যেক চকত নিজৰ বাবে এডোখৰ ওখ ঠাই কৰিলা।\n25. তুমি প্ৰত্যেক আলিৰ মূৰত তোমাৰ ওখ ঠাই সাজি তোমাৰ সৌন্দৰ্য্য ঘৃণাৰ বিষয় কৰিলা, প্ৰত্যেক বাটৰুৱালৈ তোমাৰ ভৰি দুখন মেলি দিলা আৰু তোমাৰ বেশ্যালি অধিককৈ বঢ়ালা।\n26. তোমাৰ ওচৰ-চুবুৰীয়া স্থুলকায় মিচৰীয়াসকলৰ লগতো তুমি বেশ্যাকৰ্ম কৰিলা; আৰু তুমি মোক বেজাৰ দিবলৈ তোমাৰ বেশ্যালি অধিককৈ বঢ়ালা।\n27. এই হেতুকে চোৱা,মই তোমাৰ ওপৰলৈ মোৰ হাত মেলি তোমাৰ দৈনিক খোৰাক কমালোঁ আৰু তোমাৰ বেশ্যা চাবৰ কাৰণে লাজ পোৱা, তোমাক ঘিণ কৰা পলেষ্টীয়াসকলৰ জীয়াৰীসকলৰ ইচ্ছাত তোমাক সমৰ্পণ কৰিলোঁ।\n28. তুমি তৃপ্ত নোহোৱাত অচূৰীয়াসকলে সৈতেও বেশ্যাকৰ্ম কৰিও তৃপ্ত নথ’লো।\n29. তুমি বাণিজ্যদেশ কলদীয়াসকললৈ তোমাৰ বেশ্যালি বঢ়ালা; তথাপি তুমি তাৰেও তৃপ্ত নথ’লো।\n30. প্ৰভু যিহোৱাই কৈছে, তোমাৰ অন্তৰ কেনে কামাতুৰ! কাৰণ তুমি স্বেচ্ছাচাৰিণী বেশ্যা স্ত্রীৰ দৰে এই আটাইবোৰ কাৰ্য কৰিছা;\n31. তুমি প্ৰত্যেক আলিৰ মূৰত তোমাৰ বেশ্যালয় সাজিছা, প্ৰত্যেক চকত তোমাৰ ওখ ঠাই নিৰ্ম্মাণ কৰিছা আৰু তুমি বেশ্যা কৰ্মৰ বেচ তুচ্ছ কৰাত বেশ্যাৰ নিচিনা নোহোৱা।\n32. তুমি ব্যভিচাৰিণী, তোমাৰ স্বামীৰ সলনি পৰক গ্ৰহণ কৰোঁতা ঘৈণী।\n33. আটাই বেশ্যাক লোকে ধন দিয়ে; কিন্তু তোমাৰ আটাই প্ৰেমকাৰীক তুমিহে ধন দিয়া আৰু তোমাৰ লগত বেশ্যাকৰ্ম কৰিবলৈ, চাৰিওফালৰ পৰা তোমাৰ প্ৰেমকাৰীবোৰ আহিবৰ কাৰণে তেওঁলোকক ভেটী দিয়া।\n34. বেশ্যাকৰ্ম কৰিবলৈ কোনেও তোমাৰ পাছে পাছে নাযায়, তোমাৰ বেশ্যাকৰ্মৰ এই কথাত আন স্ত্রীতকৈ তুমি বিপৰীত; তুমি বেচ দিয়া, কিন্তু তোমাক কোনেও বেচ নিদিয়ে, সেইবাবে তুমি বিপৰীত।\n35. এই হেতুকে হে বেশ্যা, যিহোৱাৰ বাক্য শুনা!\n36. প্ৰভু যিহোৱাই এই কথা কৈছে: “তুমি প্ৰচুৰ পৰিমাণে অশুচি কাৰ্য কৰাৰ বাবে আৰু তোমাৰ প্ৰেমকাৰীসকলৰ লগত কৰা তোমাৰ বেশ্যাকৰ্মৰ দ্বাৰাই তোমাৰ বিবস্ত্ৰতা প্ৰকাশ পোৱা বাবে আৰু তোমাৰ ঘিণলগীয়া আটাই মূৰ্ত্তিবোৰৰ আৰু তুমি সেইবোৰৰ আগত দিয়া তোমাৰ সন্তান সকলৰ ৰক্তপাতৰ কাৰণে,\n37. চোৱা! তুমি যিসকলৰ সৈতে আমোদ-প্ৰমোদ কৰিলা, তোমাৰ সেই আটাই প্ৰেমকাৰীক আৰু তুমি প্ৰেম কৰা ও ঘিণ কৰা আটাইকে মই গোটাম; মই তোমাৰ বিৰুদ্ধে চাৰিওফালৰ পৰাই তেওঁলোকক গোটাম আৰু তেওঁলোকক তোমাৰ সমস্ত বিবস্ত্ৰতা দেখিবলৈ তেওঁলোকৰ আগত তোমাৰ বিবস্ত্ৰতা প্ৰকাশ কৰিম।\n38. আৰু সতীত্ব লঙ্ঘন কৰা ও ৰক্তপাত কৰা সকলক দণ্ড দিয়াৰ দৰে মই তোমাক দণ্ড দিম; মই ক্ৰোধ আৰু অন্তৰ্জ্বালাত তোমাৰ ৰক্তপাত কৰিম।\n39. মই তেওঁলোকৰ হাতত তোমাক সমৰ্পণ কৰিম; তাতে তেওঁলোকে তোমাৰ বেশ্যালয় নষ্ট কৰিব, তোমাৰ ওখ ঠাইবোৰ ভাঙি পেলাব, তোমাক বিবস্ত্ৰা কৰিব আৰু তোমাৰ সুন্দৰ অলঙ্কাৰবোৰ লৈ যাব; তেওঁলোকে তোমাক বিবস্ত্ৰা আৰু উলঙ্গিনী কৰি এৰিব।\n40. তেতিয়া তেওঁলোকে তোমাৰ অহিতে এক সমাজ পাতি তোমাক শিল দলিয়াই মাৰিব, তৰোৱালেৰে ডোখৰ ডোখৰকৈ কাটিব আৰু তোমাৰ ঘৰবোৰ জুই দি পুৰিব।\n41. এইদৰে অনেক স্ত্রীৰ আগত তোমাক দণ্ড দিব; এইদৰে মই তোমাক বেশ্যাকৰ্ম কৰাৰ পৰা এৰুৱাম, তুমি বেশ্যাৰ বেচ আৰু নিদিবা।\n42. তেতিয়া মই এইদৰে তোমাৰ ওপৰত মোৰ ক্ৰোধ মাৰ নিয়াম; তেতিয়া তোমাৰ পৰা মোৰ অন্তৰ্জ্বালা দূৰ হ’ব আৰু মই শান্তিৰে থাকিম, পুনৰায় ক্ৰোধ নকৰিম।\n43. তুমি তোমাৰ যৌৱন কাল মনত নকৰিলা, কিন্তু এই আটাইবোৰ কাৰ্যত মোক বেজাৰ দিলা, এই হেতুকে চোৱা! প্ৰভু যিহোৱাই কৈছে, ময়ো তোমাৰ আচাৰ-ব্যৱহাৰৰ ফল তোমাৰ মূৰত ফলিওৱাম” - আৰু তুমি তোমাৰ আটাই ঘিণলগীয়া কাৰ্যৰ উপৰিও, এই ব্যভিচাৰ আৰু কৰিবলৈ নাপাবা।\n44. চোৱা! যোজনা দিয়া প্ৰতিজনে, ‘মাক যেনে জীয়েক তেনে’, এই বুলি তোমাৰ বিৰুদ্ধে যোজনা দিব।\n45. নিজ স্বামী আৰু নিজ সন্তানক ঘিণ কৰা তোমাৰ মাতৃৰ জীয়েক তুমি; নিজ স্বামী আৰু নিজ সন্তানক ঘিণ কৰা তোমাৰ ভায়েৰা-ভনীয়েৰাৰ তুমি ভনীয়েক; তোমালোকৰ মাতৃ হিত্তীয়া আৰু তোমালোকৰ পিতৃ ইমোৰীয়া আছিল।\n46. তোমাৰ বায়েৰা নিজ জীয়েকসকলেৰে সৈতে তোমাৰ বাওঁহাতে বাস কৰা চমৰিয়া আৰু তোমাৰ সোঁহাতে বাস কৰা তোমাৰ ভনীয়েৰা জীয়েকসকলৰ সৈতে থকা চদোম।\n47. তথাপি তুমি তেওঁলোকৰ আচাৰ-ব্যৱহাৰত যে চলিলা, বা তেওঁলোকৰ ঘিণলগীয়া কাৰ্য অনুসাৰে যে কাৰ্য কৰিলা, সেয়ে নহয়; কিন্তু তাক অতি ক্ষুদ্ৰ বুলি ভাবি তোমাৰ আটাই আচাৰ-ব্যৱহাৰত তুমি তেওঁলোকতকৈ অধিক ভ্ৰষ্টা থ’লো।\n48. প্ৰভু যিহোৱাই কৈছে, “মোৰ জীৱনৰ শপত, তুমি আৰু তোমাৰ জীসকলে কৰা দৰে তোমাৰ ভনী চদোমে আৰু তাইৰ জীসকলে কৰা নাই।\n49. চোৱা! তোমাৰ ভনী চদোমৰ এই অপৰাধ আছিল: যে, তাইৰ আৰু তাইৰ জীসকলৰ অহংকাৰ, আহাৰৰ সম্পূৰ্ণতা আৰু নিশ্চিন্ততাযুক্ত সুখ আছিল; তাই দুখী দৰিদ্ৰৰ হাত সবল নকৰিছিল।\n50. তেওঁলোক গৰ্ব্বী আছিল আৰু মোৰ আগত ঘিণলগীয়া কাৰ্য কৰিছিল; এই হেতুকে মই যি ভাল দেখিলোঁ, তাকে কৰি তেওঁলোকক দূৰ কৰিলোঁ।\n51. চমৰিয়াই তোমাৰ পাপৰ আধাও কৰা নাই; কিন্তু তুমি তেওঁলোকতকৈ তোমাৰ ঘিণলগীয়া কাৰ্য অধিক বৃদ্ধি কৰিলা আৰু তুমি কৰা তোমাৰ আটাই ঘিণলগীয়া কাৰ্যৰ দ্বাৰাই তোমাৰ বায়েৰা-ভনীয়েৰাক ধাৰ্মিক পাতিলা।\n52. বিশেষকৈ তুমি নিজৰ বায়েৰা-ভনীয়েৰাৰ বাবে বিচাৰ নিষ্পত্তি কৰাত তুমিও নিজ অপমান ভোগ কৰা; তুমি তেওঁলোকতকৈ যি অধিক ঘিণলগীয়া পাপ কৰিলা, তোমাৰ সেই পাপবোৰৰ দ্বাৰাই তেওঁলোক তোমাতকৈ অধিক ধাৰ্মিক হ’ল; এতেকে তুমি নিজৰ বায়েৰা-ভনীয়েৰাক ধাৰ্মিক পতাত নিজেও বিবৰ্ণ হোৱা আৰু নিজ অপমান ভোগ কৰা।\n53. আৰু তেওঁলোকলৈ শান্ত্বনাৰ স্থল হৈ তুমি কৰা আটাই কাৰ্যৰ কাৰণে তুমি তোমাৰ অপমান ভোগ কৰি অপমানিত হ’বৰ কাৰণে,\n54. মই তেওঁলোকৰ বন্দী অৱস্থা অৰ্থাৎ চদোম আৰু তাইৰ জীসকলৰ আৰু তেওঁলোকৰ মাজত থকা তোমাৰ বন্দীবোৰৰ বন্দী-অৱস্থা পৰিবৰ্ত্তন কৰিম।\n55. আৰু জীসকলে সৈতে চদোম আৰু জীসকলে সৈতে চমৰিয়া, তোমাৰ এই দুজনী বায়েৰা-ভনীয়েৰা আগৰ নিজ নিজ অৱস্থালৈ উলটিব; তুমি আৰু তোমাৰ জীসকলে, তোমালোকৰ আগৰ অৱস্থালৈ উলটিব।\n56. তোমাৰ গৰ্ব্বৰ দিনা তোমাৰ মুখত তোমাৰ ভনীয়েৰা চদোমৰ নাম নোলাল।\n57. অৰামৰ জীয়াৰীসকলে তোমাক অপমান কৰাত আৰু তোমাৰ চাৰিওফালৰ আটাইবোৰে অৰ্থাৎ তোমাৰ চাৰিওফালে তোমাক তুচ্ছ জ্ঞান কৰোঁতা পলেষ্টীয়াসকলৰ জীয়াৰীসকলে তোমাক অপমান কৰাত যেনেকৈ তোমাৰ দুষ্টতা বৰ্ত্তমানে প্ৰকাশ পাইছে, তেনেকৈ সেই দিনা তোমাৰ দুষ্টতা প্ৰকাশ পোৱা নাছিল।\n58. যিহোৱাই কৈছে, “তুমি নিজ ব্যভিচাৰৰ আৰু ঘিণলগীয়া কাৰ্যৰ ফল ভোগ কৰিছা।”\n59. কিয়নো প্ৰভু যিহোৱাই এই কথা কৈছে: “নিয়মটি ভাঙি শপতটো তুচ্ছ কৰা যি তুমি, তুমি কৰা দৰেই মই তোমালৈ কাৰ্য কৰিছোঁ।\n60. তথাপি মই তোমাৰ যৌৱনকালত তোমাৰে সৈতে পতা মোৰ নিয়মটি সোঁৱৰণ কৰিম আৰু তোমাৰ অৰ্থে এটি চিৰস্থায়ী নিয়ম স্থাপন কৰিম।\n61. আৰু যেতিয়া তুমি নিজৰ বায়েৰা-ভনীয়েৰাক গ্ৰহণ কৰিবা, তেতিয়া তুমি নিজ আচাৰ-ব্যৱহাৰ মনত কৰি লাজ পাবা; আৰু মই তেওঁলোকক জীস্বৰূপে তোমাক দিম, কিন্তু তোমাৰ লগত কৰা নিয়মটিৰ দ্বাৰাই নহয়।\n62. আৰু প্ৰভু যিহোৱাই কৈছে! তুমি কৰা সকলো কাৰ্যৰ বাবে মই তোমাক ক্ষমা কৰা সময়ত, তুমি মনত কৰি বিবৰ্ণ হ’বলৈ আৰু তুমি লাজ পাই তোমাৰ মুখ পুনৰায় কেতিয়াও নেমেলিবলৈ, মই তোমাৰে সৈতে মোৰ নিয়মটি স্থাপন কৰিম’।”\n63. তাতে, মই যে যিহোৱা, তাক তুমি জানিবা।”\n1. হে স্বৰ্গৰ সিংহাসনত থাকোঁতা জনা, মই তোমাৰ ফালেই মোৰ চকু তুলি চাই থাকোঁ।\n2. গৰাকীৰ হাতলৈ যেনেকৈ দাসবোৰৰ চকু থাকে, আৰু দাসীৰ চকু যেনেকৈ গৰাকীয়ণীৰ হাতৰ ফালে থাকে, তেনেকৈ আমাক কৃপা নকৰা পর্যন্ত আমাৰ চকুৱে আমাৰ ঈশ্বৰ যিহোৱালৈ চাই থাকে।\n3. আমাক কৃপা কৰা, হে যিহোৱা, আমাক কৃপা কৰা; কিয়নো আমি লোকসকলৰ তুচ্ছ-তাচ্ছিল্যত অধিককৈ পোঁত গ’লো।\n4. আমাৰ প্রাণে বহন কৰিব পৰাতকৈ লোকসকলৰ বিদ্রূপ আৰু অহঙ্কাৰীবোৰৰ অপমান অধিক হ’ল।\n20. বিশ্বাসী লোকে বহুতো আশীৰ্ব্বাদ পায়; কিন্তু যিজন শীঘ্রে ধনী হয়, সেই জনে দণ্ড নোপোৱাকৈ নাথাকে।\n1. এতিয়া আমি যি বিষয়ে কবলৈ লৈছোঁ, তাৰ সাৰ কথা হৈছে, আমাৰ এজন মহা-পুৰোহিত আছে যি জন স্বৰ্গত মহিমাময় সিংহাসনৰ সোঁফালে বহিল ৷\n2. তেওঁ মহা-পবিত্ৰ স্থানত প্ৰকৃত উপাসনা তম্বুৰ পৰিচর্যাকাৰী হৈছে৷ সেই তম্বু কোনো মৰ্ত্ত্যৰ দ্বাৰা স্থাপন কৰা নহয়, কিন্তু প্ৰভুৰ দ্বাৰা স্থাপিত হৈছে৷\n3. প্ৰত্যেক মহা-পুৰোহিতক বলি আৰু উপহাৰ উৎসৰ্গ কৰিবলৈ নিযুক্ত কৰা হয়৷ এতেকে এই মহা-পুৰোহিত সকলেও কিবা বস্তু উৎসৰ্গ কৰিব লাগে।\n4. কিন্তু খ্ৰীষ্ট যদি পৃথিৱীত থাকিলহেঁতেন তেওঁ এজন পুৰোহিত হব নোৱাৰিলেহেঁতেন; কিয়নো আগৰ বিধান অনুসাৰে উপহাৰ আদি উৎসৰ্গ কৰিবলৈ মানুহ আছে;\n5. পুৰোহিত সকলৰ এই কাম স্বৰ্গীয় কামৰ এক নমুনা আৰু ছাঁয়া মাথোন৷ কিয়নো মোচিয়ে যেতিয়া সেই উপাসনা তম্বুটো নিৰ্ম্মাণ কৰিবলৈ লৈছিল, তেতিয়া তেওঁক ঈশ্বৰে এই বুলি সতৰ্ক কৰি দিছিল, “চাবা, পাহাৰৰ ওপৰত তোমাক যি নমুনা দেখুওৱা হ’ল, ঠিক সেইদৰে নিৰ্ম্মাণ কৰিবা।”\n6. কিন্তু এতিয়া, খ্ৰীষ্টক যি কার্যত নিয়োগ কৰা হৈছে, সেয়া সেই মহা-পুৰোহিত সকলতকৈয়ো অধিক গুণে উত্তম৷ কাৰণ তেওঁ এক উত্তম বিধানৰ মধ্যস্থ হৈছে, যি বিধান আগতকৈ অধিক গুণে শ্ৰেষ্ঠ৷ এই বিধান, শ্ৰেষ্ঠ বিষয়ৰ প্ৰতিজ্ঞাবোৰৰ ওপৰত স্থাপিত হৈছে৷\n7. কিয়নো, সেই প্ৰথম বিধান নিৰ্দোষী হোৱা হ’লে, দ্বিতীয়টোৰ কোনো প্ৰয়োজন নহ’লহেঁতেন।\n8. কিন্তু ঈশ্বৰে লোক সকলৰ মাজত দোষ-ক্ৰুটি দেখাত কলে, “‘প্ৰভুৱে কৈছে, চোৱা! সময় আহিছে, মই ইস্ৰায়েলৰ আৰু যিহূদাৰ লোক সকলৰ সৈতে এটা নতুন নিয়ম সম্পন্ন কৰিম,\n9. যি সময়ত মই মিচৰ দেশৰ পৰা তেওঁলোকৰ ওপৰ-পুৰুষ সকলক হাতত ধৰি উলিয়াই আনিছিলো, সেই সময়ত তেওঁলোকৰ কাৰণে যি বিধান দিছিলোঁ, এই নতুন বিধান, সেই বিধান অনুসাৰে নহব৷ তেওঁলোকে মোৰ সেই বিধানত নচলিল বাবে মই আৰু তেওঁলোকলৈ মনোযোগ নিদিলোঁ৷’ প্ৰভুৱে এই কথা কৈছে৷\n10. প্ৰভুৱে পুনৰ কৈছে, ‘সেই সময়ৰ পাছত, ইস্ৰায়েল-বংশৰ কাৰণে মই এই নিয়ম স্থাপন কৰিম;’ ‘তেওঁলোকৰ চিত্তত মোৰ বিধান দিম, আৰু তেওঁলোকৰ হৃদয়ত তাক লিখিম; মই তেওঁলোকৰ ঈশ্বৰ হম আৰু তেওঁলোক মোৰ লোক হ’ব।’\n11. “প্ৰভুক জানা” এই বুলি নিজৰ প্ৰতিবেশীক আৰু নিজ নিজ ভায়েকক কোনো লোকে পুনৰ শিক্ষা নিদিব৷ কাৰণ সৰুৰ পৰা বৰলৈকে সকলোৱে মোক জানিব৷\n12. মই তেওঁলোকৰ প্ৰতি দয়া দেখুৱাই, অধাৰ্মিকতাৰ কাৰ্যবোৰ ক্ষমা কৰিম; তেওঁলোকৰ সকলো পাপ মই পুনৰ সোঁৱৰণ নকৰিম৷”\n13. ঈশ্বৰে এই নিয়মক “নতুন” বুলি কৈ প্ৰথমটোক পুৰণি কৰিলে। কিন্তু যিটো পুৰণি, সেয়া জীৰ্ণপ্ৰায় বুলি ঘোষণা কৰিলে আৰু ই শীঘ্ৰেই অদৃশ্য হৈ যাব৷


Isotane in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Isotane ar byavahar, ppali, parshwakriya, upkaar, kriya-pratikriya aaru satarkatabani\nIsotane के प्रकार चुनें\nIsotane5Capsule Isotane 10 Capsule Isotane 20 Capsule\nIsotane ৰ মূল্য আৰু পেকৰ চাইজ - Isotane Price and Pack Size in Assamese\nIsotane-5 Capsule ₹67.5 खरीदें\nIsotane-10 Capsule ₹146.7 खरीदें\nIsotane-20 Capsule ₹235.8 खरीदें\nIsotane की जानकारी\nIsotane ৰ লাভ আৰু ব্যৱহাৰসমূহ- Isotane Benefits & Uses in Assamese\nIsotane ৰ পালি আৰু সেয়া কেনেদৰে ল'ব- Isotane Dosage & How to Take in Assamese\nIsotane-ৰ উপাদানসমূহ- Isotane Active Ingredients in Assamese\nIsotane ৰ পাৰ্শ্চক্ৰিয়াসমূহ- Isotane Side Effects in Assamese\nIsotane সংক্ৰান্ত সতৰ্কতাবাণীসমূহ- Isotane Related Warnings in Assamese\nঅইন দৰৱৰ সৈতে Isotaneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Isotane with Other Drugs in Assamese\nIsotane মতভেদসমূহ- Isotane Contraindications in Assamese\nIsotane ৰ বিষয়ে সততে সোধা প্ৰশ্নসমূহ- Frequently asked Questions about Isotane in Assamese\nখাদ্য আৰু মদৰ সৈতে Isotane ক্ৰিয়া-প্ৰতিক্ৰিয়া- Isotane Interactions with Food and Alcohol in Assamese\nIsotane ৰ লাভ আৰু ব্যৱহাৰসমূহ - Isotane Benefits & Uses in Assamese\nIsotane তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nIsotane ৰ পালি আৰু সেয়া কেনেদৰে ল'ব - Isotane Dosage & How to Take in Assamese\nIsotane-ৰ উপাদানসমূহ - Isotane Active Ingredients in Assamese\nIsotane ৰ পাৰ্শ্চক্ৰিয়াসমূহ - Isotane Side Effects in Assamese\nগৱেষণাৰ ভিত্তিত, Isotane ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nIsotane সংক্ৰান্ত সতৰ্কতাবাণীসমূহ - Isotane Related Warnings in Assamese\nIsotane-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Isotane লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nIsotane-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Isotane ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Isotane গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Isotane কি প্ৰভাৱ দেখা গৈছে?\nIsotaneৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Isotane কি প্ৰভাৱ দেখা গৈছে?\nIsotane গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Isotane ৰ কি প্ৰভাৱ দেখা গৈছে?\nIsotaneৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Isotaneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Isotane with Other Drugs in Assamese\nIsotane তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nIsotane মতভেদসমূহ - Isotane Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Isotane লোৱা অনুচিত যাতে -\nIsotane ৰ বিষয়ে সততে সোধা প্ৰশ্নসমূহ - Frequently asked Questions about Isotane in Assamese\nএই Isotane-এ অভ্য়াস বা নিচাৰ সৃষ্টি কৰে নেকি?\nনহয়, Isotane আসক্তি সৃষ্টি কাৰক বুলি কোনো সাক্ষ্য নাই।\nIsotane য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Isotane লোৱা উচিত।\nIsotane য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Isotane ক্ৰিয়া-প্ৰতিক্ৰিয়া - Isotane Interactions with Food and Alcohol in Assamese\nখাদ্য আৰু Isotaneৰ ক্ৰিয়া-প্ৰতিক্ৰিয়া\nIsotane য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Isotaneৰ মাজৰ প্ৰতিক্ৰিয়া\nএকে সময়তে Isotane আৰু মদ্যাপন কৰাটো সামান্য পাৰ্শ্চক্ৰিয়া ঘটাব পাৰে। আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nIsotane से जुड़े सवाल और जवाब\nक्‍या Isotane लेने के बाद रक्‍तदान कर सकते हैं?\nIsotane लेने के बाद रक्‍त दान नहीं करना चाहिए। Isotane लेना बंद करने के एक महीने बाद ही रक्‍तदान करना चाहिए। Isotane के कुछ हानिकारक प्रभाव भी होते हैं जो रक्‍त के ज़रिए उस व्‍यक्‍ति में जा सकते हैं जिसे आपने ब्‍लड डोनेट किया है। Isotane लेने के दौरान रक्‍तदान ना करें।\nक्‍या Isotane के कारण अनियमित माहवारी या पीरियड्स के बीच में ब्‍लीडिंग हो सकती है?\nIsotane से अनियमित माहवारी नहीं होती है। Isotane और अनियमित माहवारी या पीरियड्स के बीच में ब्‍लीडिंग होने का कोई संबंध नहीं पाया गया है।\nक्‍या Isotane से वजन बढ़ सकता है?\nIsotane के कारण वजन बढ़ने का अब तक कोई मामला सामने नहीं आया है। अगर Isotane लेने के बाद आपका वजन असामान्‍य रूप से बढ़ रहा है तो तुरंत डॉक्‍टर से संपर्क करें।\nक्या डॉक्टर की सलाह के बिना Isotane ले सकते हैं?\nIsotane एक प्रिस्‍क्रिप्‍शन दवा है जिसका इस्‍तेमाल डॉक्‍टर की सलाह के बिना नहीं करना चाहिए। गर्भवती महिलाओं और गर्भधारण करने की इच्‍छुक महिलाओं को Isotane का प्रयोग बिलकुल भी नहीं करना चाहिए।\nकितने समय तक Isotane का इस्तेमाल सुरक्षित है?\nडॉक्‍टर के निर्देशानुसार ही Isotane लेनी चाहिए। आमतौर पर 15 से 20 हफ्तों के लिए Isotane लेने की सलाह दी जाती है। प्रिस्‍क्राइब से अधिक समय तक Isotane का इस्‍तेमाल ना करें। Isotane के कुछ हानिकारक प्रभाव भी हैं इसलिए गर्भवती महिलाओं को इसका प्रयोग बिलकुल भी नहीं करना चाहिए। भ्रूण के लिए Isotane बहुत घातक साबित हो सकती है।\nIsotane ৰ অনুকল্প - Substitutes for Isotane in Assamese\nIsotane के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Isotane লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Isotane ব্যৱহাৰ কৰিছিল নেকি?\nআপুনি কিমান পৰিমাণে Isotane সেৱন কৰিছিল?\nআপুনি Isotane ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Isotane সেৱন কৰে?


নয়নতৰা : — বিকাশপেডিয়া\nমূল পৃষ্ঠা / স্বাস্থ্য / ঔষধ / অসমৰ বনৌষধি / নয়নতৰা :\nনয়নতৰা ফুল গছজোপা কেৱল আপুনি চাগে ফুলৰ বাগানৰ শোভা বর্ধনৰ বাবেই ৰুই থৈছে । কিন্তু আপুনি জানেনে ই আয়ুবের্দিক চিকিৎসাত এটি উত্তম ঔষধি গছ?\nউদ্ভিদৰ নাম : নয়নতৰা Noyan Tara\nভেষজ নাম : Catharanthus roseus G.Don,\nৰোপনৰ সময় : ই সাধাৰনতে বর্ষজীবী, গতিকে বহু বছৰ জীয়াই থকা দেখা যায়।\nগোটেই বছৰ ধৰি ফুল ফুলে।\nআবাদী/অনাবাদী/বনজ : বহুতেই বাগানৰ বেৰৰ কাষত এই গছ ৰোপণ কৰে।\nএই ফুলৰ গছ সাধাৰনতে বীজৰ পৰাই জন্মে। মাজে মাজে গছৰ কাটি নাথাকিলে ডাল ডাঠ হৈ যায়, ভাল ফুল নুফুলা হয় আৰু সোনকালে মৰি যায়।\nসাধাৰণতে ২/৩ ফুট লম্বা হয়। পাতবোৰ বিপৰীত , মসৃণ, আয়তাকাৰ , বহুখিনি ডিম্বাকৃতিৰ। ই কিন্তু এবিধ বিষাক্ত গছ।\nনয়নতৰা ফুলৰ গছ ভাৰতবৰ্ষ উপমহাদেশৰ সমতলভূমিৰ প্রায় সকলো ঠাইতে পোৱা যায়। পাঁচটা পাপৰি যুক্ত এই ফুল সাধাৰণতে তিনিটা ৰঙৰ দেখা যায়। গুলপীয়া , পাতল গুলপীয়া, আৰু বগা । ফলবোৰ দেখিবলৈ সৰিয়হ চেইৰ নিচিনা ,অলপ ডাঙৰ।চেইৰ ভিতৰত বহুত বীজ থাকে। নয়নতৰা গছত মাজে সময়ে ভাইৰাছ জনিত ৰোগ হয় । প্রথমতে সাবধানতা অবলম্বন নকৰিলে বাৰে বাৰে গছত ভাইৰাছ আক্রান্ত হৈ মৰি যায়।সম্পূৰ্ণ গছজোপা তিক্ত স্বাদৰ হোৱা বাবে সাধাৰনতে গৰু -ছাগলীয়ে নাখায়। একেবাৰে গৰু ছাগলীয়ে নাখাই বুলি কলেও ভুল হব, কেতিয়াবা কেতিয়াবা গৰু ছাগলীয়ে কম বেছি পৰিমাণে এই গছ খোৱা দেখা যায় । ই কিন্তু গৰু -ছাগলীৰ পক্ষে বিষাক্ত। বেছি খালে ই বিপদ আনিব পাৰে । বর্তমান নয়নতৰা ক লৈ দেশে-বিদেশে ব্যাপক গবেষণা হৈ আছে ।\nনয়নতৰাৰ বীজ কলা আৰু অমসৃণ। কলা ৰঙৰ বীজৰ পৰা বংশ বিস্তাৰ ঘটে।\nঔষধার্থে ব্যৱহাৰ্য্য অংশঃ- পত্র, গছ আৰু মূল। নয়নতৰা ফুলৰ গছত ৬০ বিধৰো বেছি উপক্ষাৰ আছে যাৰ ভিতৰত ভিনক্রিস্টিন আৰু ভিনব্লাস্টিন লিউকেমিয়া ৰোগৰ ঔষধ হিচাপে ব্যবহাৰ কৰা হয়। দুটি secoiridoial glucosides,ursolic acid, oleanolic acid আছে।\nএতে সক্রিয় উপাদান হচ্ছে এলকালয়েড আৰু টেনিনচ।\nনয়নতৰা গছৰ অবাক কৰি দিয়া কিছুমান উপকাৰিতা আছে :\nমধুমেহ (Diabetes Mellitus) ৰোগতঃ- নয়নতৰা ভেষজৰ ক্কাথ খালে তেজত চেনিৰ পৰিমান দ্ৰুতভাৱে কম হয়। ৮/১০ দিন ব্যবহাৰ কৰাৰ পাছত পুনৰাই তেজ পৰীক্ষা কৰিহে ইয়াৰ ব্যবহাৰ কৰা প্ৰয়োজন ।ইয়াৰোপৰি ঘনে ঘনে প্রস্রাব হোৱা আৰু অন্যান্য উপসৰ্গ বিলাকো ধীৰে ধীৰে কমি যায়। নয়নতৰা তেজৰ শৰ্কৰাৰ(suger) পৰিমাণ কমায়। দক্ষিণ আফ্ৰিকাত নয়নতৰা গছ ডায়েবেটিজৰ চিকিৎসাত ব্যবহৃত হয়।\nৰক্তপ্ৰদৰ :নয়নতৰা গছৰ মূল (শিপা) পেটৰ টনিক হিচাপে কাম কৰে ।ইয়াৰ পাতৰ ৰস মেনোৰিজিয়া (Menorrhagia) বা অতিৰজঃস্রাবৰ চিকিৎসাত ব্যবহৃত হয়। প্ৰতিমাহে ঋতু বিকাশৰ দিন আৰু সময় যেতিয়া অনিয়মিত হয় আৰু ঋতুস্রাবৰ দিনৰ সংখ্যাও বাঢ়ে, অথবা যাৰ মাহে একাধিকবাৰ মাহেকীয়া ঋতুস্ৰাৱ হয়, স্রাব বেছি নির্গত হয়, অথচ বিশেষ কোনো শাৰীৰিক কাৰন বিছাৰি পোৱা নাযায় , শৰীৰত অন্য কোনো অসুবিধাও নাথাকে , আহাৰ -নিদ্রা-স্বাস্থ্য স্বাভাবিক, নয়নতৰাৰ ব্যবহাৰ এমাহ বা দুমাহ কৰাৰ পাছত একমাহ ঔষধ বন্ধ কৰি অবস্থাটো লক্ষ্য ৰাখিব লাগে। প্রয়োজন নহলে আৰু খোৱাৰ দৰকাৰ নাই , উপকাৰ নাপালে চিকিৎসকৰ পৰামর্শ ব্যতিৰেকে ব্যবহাৰ কৰা উচিত নহয়।\nনাক আৰু মুখেৰে তেজ ওলালে : নয়নতৰাৰ ভেষজ গুণ সপ্তম শতাব্দীত ব্ৰিটেইনৰ চিকিৎসা শাস্ত্রত পোৱা যায়। কাল্পচাৰ নামৰ এজন ব্ৰিটিছ ঔষধ বিশেষজ্ঞই নাক আৰু মুখেৰে ৰক্তপাত হলে এই গছ ব্যবহাৰৰ পৰামর্শ দিছিল । স্ক্যার্ভি, উদৰাময়, ডিঙিৰ বিষ, টনচিলৰ প্রদাহ, ৰক্তশূণ্যতা ইত্যাদিত ই খুবেই উপকাৰী ।\nডিফথেৰিয়া ৰোগৰ চিকিৎসা: নয়নতৰাৰ পাতত ভিনডোলিন নামৰ ক্ষাৰ থাকে। এই ক্ষাৰ ডিফথেৰিয়া জীবাণুৰ (Corynebacterium diptherae) বিৰুদ্ধে সক্রিয়। সেয়েহে ডিফথেৰিয়াৰ ঔষধ বনাওতে এই পাত ব্যবহৃত হয়।ইয়াৰোপৰি ইয়াৰ মূল সাপ, বিচ্ছু ইত্যাদিৰ বিষনাশক দৰৱ বনাওতেও ব্যবহৃত হয়!\nলিউকেমিয়া (Leukemia) ৰোগতঃ- এইটো এটা অসাধ্য পৰ্যায়ৰ ৰেগ। আয়ুৰ্বেদৰ চিন্তাধাৰা মতে ই ৰক্তবাহী স্রোতৰ ব্যাধি। এইক্ষেত্ৰত নয়নতৰা ভেষজৰ ব্যবহাৰে ৰোগটোক প্রতিহত কৰাত সহায় কৰে, যি আগতেও উল্লেখ কৰা হৈছে।\nমেধাহ্রাসতঃ- যিবিলাক ক্ষেত্রত দেখা যায় মগজুৰ গ্রহণ শক্তি আৰু সঞ্চালন শক্তি ঠিকেই আছে, কিন্তু ধাৰন শক্তি ক্ৰমশঃ কমি যায় , তেনেকুৱা ক্ষেত্ৰত এই নয়নতৰা ভেষজটোৱে খুব দ্ৰুতভাৱে ফল দিয়ে। এমাহমান নিয়মিত খোৱা প্ৰয়োজন ।\nনয়নতৰাৰ কিছুমান পার্শ্ব প্রতিক্রিয়াও আছে ।ইয়াৰ দ্বাৰা বনোৱা ঔষধৰ কাৰণে বমি বা বমি বমি ভাব অহা, মূৰৰ বিষ, অৱসাদ ইত্যাদি পার্শ্ব প্রতিক্রিয়া দেখা দিব পাৰে । ই কিডনি আৰু স্নায়ুতন্ত্ৰৰ ওপৰত বিৰূপ প্রভাব পেলাব পাৰে । গর্ভবতী মহিলাৰ বাবেও এই ভেষজ ক্ষতিকাৰক ।\n৬। ৰক্তচাপ বৃদ্ধিত (Hypertension/High Blood Pressure) নয়নতৰাৰ ক্কাথ সেৱন কৰিলে ৰক্ত চাপ হ্রাস পায়। ৮/১০ দিন ব্যবহাৰৰ পিছত ৰক্তচাপ পৰীক্ষা কৰি চোৱা উচিত। ৰক্তচাপৰ হ্ৰাসৰ অবস্থা অনুযায়ী এই ভেষজটো ব্যবহাৰৰ সময় আৰু মাত্রা ঠিক কৰা দৰকাৰ । আৰু সেইবাবে কোনো অভিজ্ঞ চিকিৎসকৰ পৰামর্শ গ্রহণ বিধেয়।\nবাহ্যিক ব্যবহাৰ -\n৭। সন্ধিবাতঃ- গাঠি গাঠি বিষ হলে ফুলা বা প্রদাহ একো নাই, এই ক্ষেত্ৰত , কেঁচা বা শুকান নয়নতৰাৰ (সমগ্র গছ)ৰ ক্কাথ তিল তেলৰ লগত পাক কৰি ব্যবহাৰ কৰিলে যন্ত্ৰনাৰ উপশম হয়।(বিশেষজ্ঞৰ পৰামর্শ নোলোৱাকৈ তেলটো তৈয়াৰ নকৰাই ভাল) ।\n৮। বৰল মৌমাখি আদিৰ হুলৰ জ্বলনত/কীট দংশনত-\nবৰল, কোদোবৰল, মৌমাখি , ভোমোৰা , পৰুৱা , কাঠপৰুৱা আদিৰ দংশনত হুলৰ জ্বালা যন্ত্ৰনাৰ পৰা আশু উপকাৰ পাবলৈ হলে নয়নতৰাৰ পাত থেঁতালি লগাব লাগে ।\nগতিকে নয়নতৰা ফুল ঘৰৰ চৌহদত ৰুই সৌন্দৰ্য্য বৃদ্ধিৰ লগতে ইয়াৰ উপকাৰী প্ৰভাৱবোৰৰো সহায় লোৱা ভাল।\nলেখক: ডাঃ মনোজ কুমাৰ গোস্বামী\nচামগুৰি প্ৰাথমিক স্বাস্থ্য কেন্দ্ৰ\nশেহতীয়া উন্নীতকৰণ: Mar 05, 2020


ফান্দ (উৎপলা কৌৰ) - সাহিত্য ডট অৰ্গ\nনতুন ঠাইডোখৰলৈ তাৰ বদলি হৈ অহা বেছি দিন হোৱা নাই। এম বি এ কৰিয়েই বহুজাতিক কোম্পানীটোৰ জিলাখনৰ মূল অফিচটোৰ মুৰব্বী হিচাপে কিছুদিন আগতে এই অফিচটোত সি যোগদান কৰিছেহি। নতুন ঠাই, কোম্পানীয়ে ঘৰভাড়া দিব যদিও ঘৰটো বিচাৰি লোৱাটো নিজৰ কাম। হওঁতে তাৰ অফিচতে কাম কৰা, বৰ্ত্তমান বন্ধুসদৃশ হৈ পৰা দুই এজনে আধা ভাড়াৰ বিনিময়ত নিজৰ ভাড়াঘৰ, মানে সিহঁতৰ ভাষাত ৰূমত থাকিবলৈ প্ৰস্তাৱ নিদিয়া নহয়। কিন্তু সি যাৰে তাৰে লগত থাকিব নোৱাৰে। থকা ঠাইকণ নিজাকৈ আৰু নিজৰমতে বিছাৰে । বুজন হোৱাৰে পৰা নিজৰ কোঠাত নিজাকৈ এখন পৃথিৱী সৃষ্টি কৰি সেই পৃথিৱীত নিজৰ মতে থাকি ডাঙৰ হোৱা ল’ৰা সি। সেয়ে কিছুদিন হোটেলৰ ৰূমত কটাই অৱশেষত দুকোঠালীয়া ভাৰাঘৰ এটা বিচাৰি লবলৈ সক্ষম হ’ল সি। পাৰ্টহাউচ, কাষৰ পাৰ্টত মালিকৰ পৰিয়াল থাকে। দুমহলীয়া ঘৰটোৰ তলৰ মহলাত দুটা পৰিয়াল থাকে । সেইটো মহলা সমানে দুভাগত ভগোৱা। অফিচৰ কোৱাৰ্টাৰবোৰৰ দৰে একে ডিজাইনৰ।\nদ্বিতীয়মহলাত মালিকৰ পৰিয়াল থাকে। সেইটো মহলাৰ মালিক থকা অংশটো ডাঙৰ । কাষৰ দুটা কোঠা, এটা সংলগ্ন বাথৰুমৰ সৈতে পাৰ্টহাউচটো তাৰ। তথাপি অৱশ্যে তাৰ অকণো অসুবিধা হোৱা নাই। কাৰণ তাৰ বেয়া স্বভাৱ মানে মদ-ভাং খোৱা অথবা লগৰ ল’ৰা আনি হুলস্থূলকৈ আড্ডা মৰাৰ অভ্যাস নাই। অফিচৰ পৰা আহি কম ভলিউমত গান শুনি শুনিয়েই সি ভাত-আঞ্জা ৰান্ধে। ঘৰ সাৰে, কাপোৰ ধুৱে। গোটেইখিনি কাম কৰি সি শুই সি পুৱা পলমকৈ উঠে। চাহ-ব্ৰেড বাটাৰ আদিৰে নিয়াৰিকৈ ব্ৰেকফাষ্ট খাই সি অফিচলৈ যায় । দুপৰীয়াৰ ভাত অফিচতে খায়।\nমালিকৰ তিনিজনী ছোৱালী। অৱসৰপ্ৰাপ্ত মানুহজনে ঘৰৰ ভাৰা আৰু পেঞ্চনৰ পইছাৰে চলি আছে। মাজে মাজে সি ছোৱালীকেইজনীক দেখা পায়। প্ৰথমে সৌজন্যমূলক হাঁহি এটাৰ আদান-প্ৰদান হৈছিল। আজিকালি কোনোবাজনীয়ে মাত দিয়ে- “দাদা আহিলে” বা “দাদা অফিচলৈ যায় নেকি? ” বুলি। সিও সৰুজনী আৰু মাজুজনীক, “আজি কলেজ নাই?” অথবা “ভাত খালা?” আদি ভদ্ৰতাসূচক কথা এষাৰি সোধে।\nলাহে লাহে দিনবোৰ পাৰ হৈ যায়। ইতিমধ্যে তাৰ মালিকৰ পৰিয়ালটোৰ লগত অলপ ধেমালি-ধুমুলা কৰিব পৰা সম্পৰ্ক এটা হৈছেগৈ। অফিচৰ পৰা সোনকালে অহাৰ দিনা মালিকৰ ঘৰতে তাৰ লুচি-ভাজি অথবা চাউমিন চাহ খোৱা হয়। কেতিয়াবা দেওবাৰে দুপৰীয়া পেট পেলাই বিছনাত পৰি গান শুনি থকা অৱস্থাত তাৰ দুৱাৰত মৃদু টোকৰ পৰে। খপ-জপকৈ ছাৰ্ট বা স্পৰ্টিং এটা সোমোৱাই সি দুৱাৰখন মেলি দিয়ে। মালিকনী অথবা তেওঁলোকৰ কোনোবা এজনী ছোৱালীয়ে প্লেট এখনৰ ওপৰত মাংস এবাতি আন এখন প্লেটেৰে ঢাকি টেবুলতে থৈ যায়। বেছিভাগ দিনতে ডাঙৰজনী ছোৱালীয়ে আনি দিয়ে। তাই কথা-বতৰা কমকৈ কয়। তাইক কলেজলৈ যোৱা সি দেখা নাই, বাকী দুজনীৰ দৰে চকুত পৰাও নহয় তাই। সেয়ে ঘৰুৱা কামেই বেছিকৈ কৰে কিজানি । তাতকৈ বেছি জানিবলৈ তাৰ কোনোদিনে আগ্ৰহো হোৱা নাই।\nকিন্তু এনেকৈ খোৱাবস্তু দিয়া কথাটোত সি লাজ পায়। তাৰ নিজৰ বাই-ভনী নাই। দুজন ল’ৰাৰ সি ডাঙৰ। মাকক সৰুৰে পৰা কামত সহায় কৰি দিয়াৰ অভ্যাস আছে । ল’ৰা বুলি ঘৰত সকলো বহি থাকি মাকৰ দ্বাৰা সকলো কাম কৰোৱাৰ নিয়ম নাই সিহঁতৰ। সেয়ে ভাত-আঞ্জা ৰান্ধিবলৈ এলাহ নকৰে সি।\nআজিকালি এনেকুৱা হৈছেগৈ যে সপ্তাহৰ তিনিদিনমান তাৰ লগত চাহ খাবলৈ গধূলি সময়ত মালিক ৰৈ থাকে। তেওঁৰ ল’ৰা নাই, তাকেই নিজৰ ল’ৰা যেন লাগে হেনো! আপত্তি নৰজে যেতিয়া সি আপত্তি কৰাও বাদ দিলে। তাতকৈ মাজে মাজে মাছ-মাংস আনি সি মালিকনী বাইদেউক দিয়ে। তেওঁলোকে ৰান্ধে, সি ফ্ৰেছ হোৱাৰ পাছত মালিকৰ লগত টিভি চাই, কথাৰ মহলা মাৰি ভাত খাই নিজৰ কোঠাত শুবলৈ যায়। কেতিয়াবা সৰু আৰু মাজুজনীও সিহঁতৰ লগতে বহি হাঁহি ধেমালি কৰে। ক্ৰিকেট খেল চাই, টক শ্ব’ চাই অথবা কেৰম খেলে। কোনোবা দিনা সিহঁতৰ কোনোবাজনী সি অফিচলৈ যাওঁতে তাৰ বাইকতে কলেজলৈকে যায়। কলেজখন তাৰ ভাড়াঘৰ আৰু অফিচৰ মাজৰ ৰাস্তাতে পৰে। মাজতে মালিকৰ ডায়েৰীয়া হৈ হস্পিতেলত ভৰ্তি হ’বলগীয়া হওঁতে সি হস্পিতেলত দুৰাতি পৰ দিছিল। সমন্ধবোৰ লাহে লাহে এটা পৰিয়ালৰ মানুহৰ দৰে হৈ পৰিল!\nএই ঠাইখনত তাৰ দুবছৰ হ’ল। তাৰ পুনৰ বদলি গুৱাহাটীলৈ হৈছে। তাৰ মাক-দেউতাক আৰু ভায়েকৰ বৰ ফুৰ্তি। নিজৰ ঘৰৰ পৰা চাকৰি কৰিব পাৰিব। আৰু এসপ্তাহ আছেগৈ। লাহে লাহে মনটোক সাজু কৰিছে। আচলতে এখন ঠাইত থকাৰ পাছত ঠাইখনলৈ মোহ এটা সোমায়। মালিকৰ ঘৰৰ মানুহখিনিৰ লগতে তাৰো মনটো গধূৰ। সময় আৰু সান্নিধ্যই সকলোকে হয়তো এনেদৰে আপোন কৰি পেলায় ।\nদহদিনৰ ভিতৰত গুৱাহাটীৰ অফিচত জইন কৰিব লাগে। তাৰ কাপোৰ-কানিবোৰ প্ৰায় সামৰা প্ৰায়হৈছেগৈ, ফাৰ্নিচাৰবোৰ মালিকৰেই, গতিকে বিশেষ চিন্তা নাই। সদায় ব্যৱহাৰ হোৱা দুই এক সামগ্ৰী যেনে টুথব্ৰাছডাল, পেষ্ট’টো, টাৱেলখন ইত্যাদি সামৰিবলৈ বাকী।\nঅলস দুপৰীয়াটোত সি পেট পেলাই বিছনাতে পৰি আছিল। কেইবাদিনো একেৰাহে বৰষুণ দিয়াৰ পাছত বাহিৰত চোকা ৰ’দ দিছে। এই গৰমত কলৈকো যাবলৈ মন নাই। এনেতে দুৱাৰত টোকৰটো পৰিল। দুৱাৰখন সি খুলি দিলে, মুখত লাজুকী হাঁহিৰে ডাঙৰজনী ছোৱালী-হাতত আঞ্জাৰ বাতি এটা। একো নোকোৱাকৈ তাই টেবুলখনত বাতিটো থ’লে। সিওঁ দুৱাৰৰ কাষৰ পৰা আতৰি আহি তাই ওলাই যোৱালৈ বাট চাই ৰ’ল।\nচিনাকি শব্দটোত সি চক খাই দুৱাৰখনলৈ উভটি চালে। তাৰ দুৱাৰখন বন্ধ কৰিলে ‘এল দ্ৰপ” হুকটোৰ তলৰ অংশটোৱে দুৱাৰৰ প্লাই বোৰ্ডখনত খুন্দা খাই শব্দ এটা হয়। তাৰমানে তাই ভিতৰত থাকোঁতেই বাহিৰৰ পৰা দুৱাৰখন কোনোবাই বন্ধ কৰি দিলে। সি বাৰে বাৰে খুলিবলৈ চেষ্টা কৰিও নোৱাৰি নিশ্চিত হ’ল যে দুৱাৰখন কোনোবাই বাহিৰৰ পৰা হুক লগাই দিছে৷ ঘটনাৰ আকস্মিকতাত সি হতভম্ব হোৱাৰ বিপৰীতে তাইৰ নিৰ্লিপ্ত মুখখনত সামান্য ভয়ভাৱে দোলা দি যোৱা সি মন কৰিলে। ভিতৰৰ পৰা ঢকিয়াইও কোনেও দুৱাৰ খুলি নিদিয়াত পোন্ধৰ-বিছমিনিট দুয়ো কোঠাটোত সোমাই থকাৰ পাছত তাৰ ষষ্ঠ ইন্দ্ৰিয়ই যেন বিপদৰ সংকেত দিলে। লগে লগে ছোৱালীজনীৰ পৰা নিৰাপদ দূৰত অৱস্থান কৰি সি খিৰীকিৰ পৰ্দাবোৰ ডাঙি সংলগ্ন বাথৰুমটোত সোমাল। তাৰ পৰা তাৰ বন্ধু এজনলৈ ফোন কৰিলে।\nআধাঘন্টাৰ পাছত কোঠাৰ মূল দুৱাৰখন খোল খালে। মালিকৰ পৰিয়ালৰ লগতে ওচৰ চুবুৰীয়াৰ মানুহৰ মাতো সি শুনিবলৈ পাইছে। কোনোবাই বাথৰুমৰ দুৱাৰত ঢকিয়াইছে, সি খুলি দিয়া নাই। বাথৰূমৰ সৰু খিৰিকীখনেৰে সি বাহিৰলৈ চাই আছে । ঘৰখনত কি হৈছে বাহিৰৰ ৰাস্তাৰে যোৱা মানুহৰ অজ্ঞাত।\nএসময়ত তাৰ বন্ধুজনৰ মাতটো বাহিৰত শুনাত সি দুৱাৰ খুলি ওলাই আহিল। বাহিৰত উত্তেজিত মালিক। মালিকনী আৰু ডাঙৰ জীয়েকে কান্দি আছে। ওচৰ-চুবুৰীয়াৰ খঙাল মুখ। হুলস্থূলৰ সাৰাংশ হ’ল, ইমানদিনে সি হেনো ডাঙৰ ছোৱালীজনীৰ লগত “লীলা-খেলা” কৰি আছিল। আজিও দুয়োটাই দুৱাৰ মাৰি কোঠাত সোমাই আছিল। এনেকৈ ছোৱালীজনী “বৰবাদ” কৰি গুচি যাবলৈ ওলাইছে। গতিকে ৰাইজে উচিত বিচাৰ কৰিব লাগে।\nবহু তৰ্ক-বিতৰ্কৰ পাছত পুলিচ বন্ধুজনৰ সহযোগত, কেচ-মামলা হ’লে যে সৰু দুজনীৰো বিয়া বাৰুত অসুবিধা হ’ব আদি কথা বুজাই সি তাৰ বেডিং-পত্ৰ লৈ সুকলমে সেইখন ঘৰৰ পৰা ওলাই আহিল।\nআচলতে তেনেকুৱা হ’ব পাৰে বুলি তাৰ বন্ধুজন , স্থানীয় থানাৰ অ’চিজনে তাক এদিন কৈছিল । মাজে মাজে ঠাইখনত তেনেকুৱা ঘটনা ঘটি থাকে। ডেকা , যোগ্য ল’ৰাক ইমানদিনে গতি নলগা আবিয়ৈ ছোৱালী জাপি দি ৰাইজ গোটাই বিয়া পাতি দিয়ে, মাংসৰ বাতি দিয়াৰ কথা কওঁতেই অ’চিজনে তাক অশ্লীল ইংগিত দি জোকাইছিল।\nসেইবোৰ কেইবাবছৰৰ আগৰ কথা । আজিকালি বন্ধুজনৰ কৰ্মস্থান অন্য এঠাইত। গুৱাহাটীলৈ আহিলে তাৰ ঘৰতে দুয়োজনে বহে, আড্ডা দিয়ে। বন্ধুপত্নী আৰু তাৰ পত্নীৰ মাজতো বন্ধুত্ব গঢ়ি উঠিছে। তাক জোকাবলৈ বন্ধুজনে প্ৰায়েই তাৰ পত্নীৰ আগত সেই মালিকৰ ঘৰখনৰ কথা উলিয়ায়, কেৱল সেই ঘটনাটো বাদ দি যায়। পিছে পেটত অকণমান সোমৰস পৰিলে বন্ধুৰ জিভা পিছল খাওঁ খাওঁ কৰি থাকে। সেই সময়ত তাৰ চুলিৰ আগত জীৱটো থাকে, কাৰণ ধেমালিতে মালিকৰ জীয়েকহঁতৰ কথা কৈ সি তাৰ সেইসময়ৰ প্ৰেমিকা, বৰ্ত্তমানৰ পত্নীক এসময়ত কম জ্বলাই থোৱা নাই!\n← দুচকুতে (ৰূপাংকৰ চৌধুৰী)\nৰোমন্থন (দীপাংকৰ মল্ল বৰুৱা) →\nস্মৃতিদাহৰ পূৰ্বাহ্ণ (দিগন্ত যাদৱ শৰ্মা)


মহাকাশত 'চাইমন'ৰ খং দেখিছেনে? চাওক VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমহাকাশত ‘চাইমন’ৰ খং দেখিছেনে? চাওক VIDEO\nঅসমীয়া প্ৰতিদিন ৰ দ্বাৰা\t Dec 3, 2018 ত শেষ সম্পাদনা কৰা হৈছে\nডিজিটেল ডেস্কঃ আন্তৰ্জাতিক মহাকাশ কেন্দ্ৰত চমুকৈ আইএছএছৰ মহাকাশচাৰীসকলক এতিয়া বিভিন্ন ক্ষেত্ৰত সহায় কৰিবলৈ আৰম্ভ কৰিছে কৃত্ৰিম বুদ্ধিমত্তা (আৰ্টিফিচিয়েল ইন্টেলিজেঞ্চ চমুকৈ AI) সম্পন্ন মহাকাশলৈ প্ৰেৰণ কৰা প্ৰথমটো ৰবট ‘চাইমনে’। ইতিমধ্যে আইএছএছৰ পৰা প্ৰেৰণ কৰা হৈছে ‘চাইমন’ৰ সৈতে মহাকাশচাৰীৰ কথোৰকথনৰ প্ৰথমটো পৰীক্ষামূলক ভিডিঅ’।\nভিডিঅ’টোৱে এতিয়া বিজ্ঞানী মহলৰ লগতে সমগ্ৰ বিশ্ববাসীৰ মাজতে সৃষ্টি কৰিছে আলোড়নৰ। প্ৰথমটো ভিডিঅ’ত চাইমনে জাৰ্মান মহাকাশচাৰী আলেকজেণ্ডাৰ গেৰ্ছটৰ সৈতে কথা পতা দেখা গৈছে। আলেকজেণ্ডাৰে চাইমনক প্ৰথমে পৰিচয় সুধিছে। নম্ৰভাৱে উত্তৰ দি গৈছে চাইমনে।\nভিডিঅ’টোৰ প্ৰায় ৪.০৮ মিনিট যোৱাত চাইমনে গানৰ কথা ক’বলৈ আৰম্ভ কৰে। আলেকজেণ্ডাৰে গানৰ কথা এৰি ফ্ৰন্ট কেমেৰাৰ পৰা লাইভ ষ্ট্ৰিমিং কৰিবলৈ কয়। আলেকজেণ্ডাৰৰ কথা মতে চাইমনে লাইভ ষ্ট্ৰিমিং আৰম্ভ কৰি একেলগে গান শুনি বিৰক্ত হৈছে নেকি বুলি প্ৰশ্ন কৰে। লগতে সামান্য খং দেখুৱাই আলকেজেণ্ডাৰৰ কথাবোৰ ভাল লগা নাই বুলিও জনায় চাইমনে।\nচাইমনৰ এনে আচৰণৰ বাবে অৱশ্যে ইউৰোপীয়ান স্পেচ এজেন্সী চমুকৈ ইএছএ নিৰুৎসাহিত হোৱা নাই। ‘চাইমনৰ আচৰণক লৈ আমি সুখী। ডেভলপাৰ আৰু মহাকাশচাৰী আলেকজেণ্ডাৰেও পৰৱৰ্তী সময়ত চাইমনে আশা কৰা ধৰণেই সকলো ক্ষেত্ৰতে সহযোগিতা আগবঢ়াব বুলি আশা কৰিছে।’-চাইমনৰ জৰিয়তে ভৱিষ্যতৰ মহাকাশ গৱেষণাৰ ক্ষেত্ৰখনত এক নতুন দিগন্তৰ সূচনা কৰিব বুলি দৃঢ়তা প্ৰকাশ কৰি এইদৰে কয় মহাকাশ সংস্থাটোৱে।\nচাইমন হৈছে 3D প্ৰিণ্টেড বাস্কেটবলৰ আকাৰৰ প্লাষ্টিকৰ গোলক। কৃত্ৰিম বুদ্ধিমত্তাসম্পন্ন এই ৰবটটো ডিজাইন আৰু ডেভলপ কৰিছে জাৰ্মান কোম্পানী এয়াৰবাছে। আইবিএমৰ ৱাটছন এআই ছফটৱেৰ ব্যৱহাৰ কৰা হৈছে চাইমনত। ১৯৪০ চনৰ কল্পবিজ্ঞানৰ কমিক ছিৰিজ এটাৰ আলম লৈ ‘চাইমন’ক বাস্তৱ ৰূপ দিবলৈ পৰিকল্পনা হাতত লৈছিল ইউৰোপৰ মহাকাশ গৱেষণা সংস্থাটোৱে।\nচাইমনৰ ওজন প্ৰায় ৫ কিলোগ্ৰাম আৰু সমুখভাগত আছে এখন ডিছপ্লে স্ক্ৰীণ। মহাকাশ গৱেষণাৰ ক্ষেত্ৰত মহাকাশচাৰীসকলক বিভিন্ন তথ্য প্ৰদানেৰে সহযোগিতা আগবঢ়াব পৰাকৈ বিকশিত কৰা হৈছে চাইমনক। ইয়াৰ লগতে মোবাইল ফটোগ্ৰাফী, ভিডিঅ’গ্ৰাফী, তথ্য সংগ্ৰহকে আদি কৰি একাধিক কাম কৰিব পাৰে চাইমনে।\nচাইমনে মানুহৰ দৰেকৈ দেখা পাই, শুনে, বুজি পায়, পৰ্যবেক্ষণ আৰু বিশ্লেষণ কৰিব পাৰে। মানুহৰ দৰেকৈ কথাও ক’ব পাৰে এই বিশেষ ৰবটটোৱে। চাইমনৰ ইংৰাজী বানানটো হৈছে CIMON। ইয়াৰ সম্পূৰ্ণ অৰ্থ Crew Interactive Mobile Companion। উল্লেখ্য যে, চলিত বৰ্ষৰ জুন মাহত আইএছএছে মহাকাশলৈ প্ৰেৰণ কৰিছিল চাইমনক। এতিয়া অহা ১৩ ডিচেম্বৰত পুনৰ পৃথিৱীলৈ ওভতিব ৰবটটো।\nউত্তৰ শালমাৰা জিলা পৰিষদত প্ৰচাৰ তীব্ৰতৰ অগপৰ\n৫-১৬ ডিচেম্বৰলৈ দ্বাদশ যোৰহাট গ্ৰন্থমেলা


গ্ৰেপ্তাৰ হ'ব নেকি কমেডিয়ান ভাৰতী সিং? এন চি বিৰ তালাচীত উদ্ধাৰ গাঞ্জা - নিয়মীয়া বাৰ্তা\nগ্ৰেপ্তাৰ হ’ব নেকি কমেডিয়ান ভাৰতী সিং? এন চি বিৰ তালাচীত উদ্ধাৰ গাঞ্জা\nনিয়মীয়া বাৰ্তা, ২১ নৱেম্বৰঃ অভিনেতা সুশান্ত সিং ৰাজপুতৰ মৃত্যুৰ তদন্ত এতিয়া সোমাই পৰিছে বলীউডৰ এন্ধাৰ গলিত। বলীউড জগতত চলা ড্ৰাগছৰ অবাধ প্ৰচলন এই তদন্তই পোহৰলৈ আনিছে। শেহতীয়াকৈ বলীউডেই নহয় টিভি জগতলৈও শিপাইছে এই তদন্ত।\nআজি ছনী টিভিৰ কপিল শৰ্মা শ্ব’ৰ অভিনেত্ৰী তথা গ্ৰেট ইণ্ডিয়ান লাফটাৰ চেলেঞ্জৰ জৰিয়তে বিখ্যাত হৈ পৰা কমেডিয়ান ভাৰতী সিঙৰ ঘৰতো তালাচী চলায় দেশৰ নাৰ্কোটিকচ কণ্ট্ৰোল ব্যুৰোৱে। তালাচী অভিযানত ভাৰতী শৰ্মাৰ মুম্বাইৰ আন্ধেৰীস্থিত বাসগৃহৰ পৰা উদ্ধাৰ কৰে গাঞ্জা। অভিনেত্ৰীগৰাকীৰ প্ৰডাকচন হাউছতো এনচিবিয়ে চলাই তালাচী।\nগাঞ্জা উদ্ধাৰ হোৱাৰ পিছতে এন চি বিৰ কাৰ্যালয়লৈ মাতি পঠিয়াই অভিনেত্ৰী ভাৰতী সিং আৰু তেওঁৰ স্বামী হৰ্ষ লিম্বাচিয়াক। চমন লাভৰ পিছতে এন চি বিৰ কাৰ্যালয়ত হাজিৰ হয় দুয়োগৰাকী। সম্প্ৰতি সোধা-পোছা কৰি থকা হৈছে দুয়োগৰাকীকে।\nটোকোৰা চৰাই বাহ নহয়, ৰাজস্থানত শিশুৰ পেটৰ পৰা ওলাল মেৰ খোৱা এথোপা সূতা…\nবিজনীৰ ২নং খাচীবাৰীত অঘটন, বিদ্যুৎস্পৃষ্ট হৈ মৃত্যু দঁতাল হাতীৰ\nগণৰাজ্য দিৱসৰ মুখ্য অতিথি ব্রিটিছ প্রধানমন্ত্রী\nপ্ৰাপ্তবয়স্ক পুৰুষ-নাৰীৰ সহবাসত বাধা নাই


হাটশিঙিমাৰি - অসমীয়া ৱিকিপিডিয়া\nভৌগোলিক স্থানাংক: 25°42′59″N 89°53′55″E / 25.71647°N 89.89858°E / 25.71647; 89.89858স্থানাংক: 25°42′59″N 89°53′55″E / 25.71647°N 89.89858°E / 25.71647; 89.89858\nদক্ষিণ শালমাৰা-মানকাচৰ জিলা\nউচ্চতা ২৮ মিটাৰ (৯১.৮৬ ফুট)\nহাটশিঙিমাৰি অসমৰ নৱগঠিত জিলা দক্ষিণ শালমাৰা-মানকাচৰ জিলাৰ সদৰ। পূৰ্বতে ই ধুবুৰী জিলাৰ দক্ষিণ শালমাৰা-মানকাচৰ মহকুমাৰ সদৰ ঠাই আছিল। ২০১৫ চনৰ ১৫ আগষ্টত অসমৰ মুখ্যমন্ত্ৰী তৰুণ গগৈয়ে আন চাৰিখন জিলাৰ লগত দক্ষিণ শালমাৰা-মানকাচৰ জিলা ঘোষণা কৰে। ২০১৬ চনৰ ৯ ফেব্ৰুৱাৰী তাৰিখে নৱগঠিত জিলাখনৰ উপায়ুক্ত আমি.আই. আহমেহদে ইয়াক উদ্বোধন কৰে। ২০১১ চনৰ লোকপিয়ল মতে হাটশিঙিমাৰিৰ জনসংখ্যা ৩৪৪৫ জন আৰু সাক্ষৰতা হাৰ ৭৭.৭৩%।\nহাটশিঙিমাৰি নাম "হাট" আৰু "শিঙিমাৰি" এই দুই শব্দ লগ লগাই সৃষ্টি হৈছে। "হাট" সাপ্তাহিক বজাৰ; প্ৰতি দেওবাৰে এই অঞ্চলত এখন সাপ্তাহিক বজাৰ বহে। "শিঙিমাৰি" মানে শিঙি মাছ মৰা। অতীতত এই অঞ্চলত শিঙি মাছৰ বজাৰ আছিল বুলি কোৱা হয়।\nহাটশিঙিমাৰি অসমৰ একেবাৰে পশ্চিম প্ৰান্তৰ দক্ষিণ পাৰত অৱস্থিত। ইয়াৰ পূবত মেঘালয়, দক্ষিণত মানকাচৰ চহৰ আৰু পশ্চিমে জিঞ্জিৰাম নদী অৱস্থিত। হাটশিঙিমাৰি ভাৰত-বাংলাদেশ আন্তঃৰাষ্ট্ৰীয় সীমাৰ পৰা মাত্ৰ ৫ কিঃমিঃ নিলগত।\nহাটশিঙিমাৰি লোকসভা সমষ্টিৰ অন্তৰ্গত আৰু বৰ্তমান সাংসদ সৰ্ব ভাৰতীয় সংযুক্ত গণতান্ত্ৰিক মৰ্চাৰ সভাপতি মৌলানা বদৰুদ্দিন আজমল। লগতে ই ২১ নং বিধানসভা সমষ্টি মানকাচৰৰ অন্তৰ্ভুক্ত আৰু বৰ্তমান বিধায়ক ভাৰতীয় জাতীয় কংগ্ৰেছ পাৰ্টিৰ ডঃ মটিউৰ ৰহমান মণ্ডল।\nহাটশিঙিমাৰিত কেইবাখনো প্ৰতিষ্ঠিত চৰকাৰী আৰু বেচৰকাৰী শিক্ষা প্ৰতিষ্ঠান আছে। তাৰে ভিতৰত কেইখনমান হল;\nৰেইনব' ইংলিছ স্কুল\nসাৰ্বজনীন হাটশিঙিমাৰি জাতীয় বিদ্যালয়\nনামনি অসম জাতীয় বিদ্যালয়\nশংকৰ আজান জাতীয় বিদ্যালয়\n↑ "CM Tarun Gogoi announces5new districts in Assam on Independence Day". Daily News and Analysis. PTI (Guwahati). 15 August 2015. http://www.dnaindia.com/india/report-cm-tarun-gogoi-announces-5-new-districts-in-assam-on-independence-day-2114724। আহৰণ কৰা হৈছে: 15 August 2015.\n"Fekamari Development Block". cic.nic.in. http://www.cic.nic.in/cicwebpages/Assam/fekamari/asm-fekamari/SDO.htm.\n"Hatsingimari Facts and Census Reports". Govt. Of India. http://www.census2011.co.in/data/village/281669-hatsingimari-assam.html.\n"New District South Salmara Mankachar Announced". DNA India. http://www.dnaindia.com/india/report-cm-tarun-gogoi-announces-5-new-districts-in-assam-on-independence-day-2114724.\n"Police District". Assam Tribune. http://www.assamtribune.com/scripts/detailsnew.asp?id=jan0315/state051.\n"https://as.wikipedia.org/w/index.php?title=হাটশিঙিমাৰি&oldid=228029"ৰ পৰা অনা হৈছে\nএই পৃষ্ঠাখন ১৫ মে’, ২০২০ তাৰিখে ০০:০০ বজাত অন্তিম সংশোধন কৰা হৈছিল।


ধন সম্বন্ধীয় ৫টা কথা আপুনি নিশ্চয় জানি থোৱা প্ৰয়োজন|5-money-lessons-you-must-learn– News18 Assam\nধন সম্বন্ধীয় ৫টা কথা আপুনি জানি থোৱা প্ৰয়োজন, সন্তুলন!\nজীৱনৰ এক কঠোৰ সত্য এয়াই যে, অধিক টকা উৰ্পাজন কৰিবলৈ টকাৰে প্ৰয়োজন\nUpdated:April 16, 2019, 4:56 PM IST\nUpdated: April 16, 2019, 4:56 PM IST\n১. এয়া এক দৌৰ\nআৰ্থিক স্বাধীনতা আৰু সম্পত্তি গঢ়োতে সময়ৰ প্ৰয়োজন হয় আৰু ইয়াৰ বাবে সামঞ্জস্যপূৰ্ণ প্ৰচেষ্টাৰ প্ৰয়োজন। ধন উপাৰ্জন কৰা মাৰাথন দৌৰৰ দৰে। কেবল লটাৰীৰ মাধ্যমেৰেহে আপুনি তাৎক্ষণিক অৰ্থ উপাৰ্জন কৰিব পাৰে, যাহওঁক বেয়া খবৰটো এইটোৱেই যে এই জেকপট লগাৰ মাত্ৰ সম্ভাৱনাহে থাকে। গতিকে, প্ৰতিটো মাহতে ধন সঞ্চয় কৰক, ভাল কামত বিনিয়োগ কৰক আৰু আপোনাৰ ধনৰ যোগ্যতা চাওক।\n২. কৰ্মৰ সৰু–বৰ নাই\nঅভিনেতা শ্বাহৰুখ খানে এবাৰ কৈছিল যে, আপোনাৰ যদি লিখনি ভাল তেন্তে নামী–দামী উপন্যাসিক বা চিত্ৰনাট্যকাৰ হোৱাৰ উচ্চাকাংক্ষাৰে সফলতাৰ মুখ নেদেখাকৈ প্ৰথমে সামান্যভাৱে কনণ্টেট ৰাইটিঙৰ কামত নিয়োজিত হৈ সন্মানেৰে জীৱন–যাপন কৰিব পাৰে। মনত ৰখা উচিত যে কৰ্মৰ কোনো সৰু–বৰ নাই। সকলোৱে সপোনৰ চাকৰি বা সোণালী সুযোগৰ অপেক্ষাত নিবনুৱা হৈ থকাতকৈ উৰ্পাজনত গুৰুত্ব দিব লাগে।\n৩. ধনে ধন গঢ়ে\nজীৱনৰ এক কঠোৰ সত্য এয়াই যে, অধিক টকা উৰ্পাজন কৰিবলৈ টকাৰে প্ৰয়োজন। ধন সঞ্চয় কৰা উচিত, সেইবুলিয়েই কেবল ছেভিংচ একাউণ্টতে ধন জমা কৰা অনুচিত। সময়ৰ প্ৰয়োজন বজাৰ বিনিয়োগ ৰিয়েলিটী, সঞ্চয়ৰ চৰকাৰী আঁচনি আদিত সকলোৱে পৰীক্ষা–নিৰীক্ষা কৰি ধন বিনয়োগ কৰিব পাৰে।\n৪. কোম্পানীৰ গুৰুত্ব\nটকাৰ বিনিয়োগৰ গোটেই বিষয়টোত যথেষ্ট নিৰ্ভৰ কৰে আপুনি বন্ধু, অংশীদাৰ বা জীৱনসংগী হিচাপে কাক বাচি লয়? ধন ঘটিবলৈ আৰু এটা সফল জীৱন–যাপন কৰিবলৈ যদি আপুনি মনে–প্ৰাণে কষ্ট কৰে তেন্তে ক্ষতিকাৰক লোকৰ পৰা আঁতৰি অহাৰ ক্ষেত্ৰত ভয়–শংকা পৰিহাৰ কৰিব লাগিব। তেনে মানুহৰ সৈতে সংগ লওঁক যিসকলে সফল হ’৸ব বিচাৰে, প্ৰেৰণা যোগাই নিজে ভালেখিনি উপাৰ্জনৰ বাবে বাট মুকলি কৰিছে আৰু যাৰ সৈতে আপোনাৰ মনৰ মিল থাকে। পথ পদৰ্শক হিচাপে এনে এজনক বাচি লওঁক যিয়ে নিজৰ সফলতাৰে আপোনাক বাট দেখুৱাই আপোনাক উন্নতিৰ শিখৰলৈ লৈ যাব।\nঅৱশেষত, টকা আৰু সংৰক্ষিত হৈ থকাৰ মাজত নিজেই এটা সন্তুলন বজাই ৰাখক। নিজৰ ভাললগা বিষয়বোৰটো কিছু খৰচ কৰি অৱসৰ বিনোদনৰ বাবে সময় উলিয়াই লওঁক যাতে আপোনাৰ কৰ্মদক্ষতা অধিক বৃদ্ধি হয়।


ষ্টীভ জব্‌চ - অসমীয়া ৱিকিপিডিয়া\n২০১০ চনৰ en:Worldwide Developers Conference-অত এটা বগা ৰঙৰ en:iPhone4প্ৰদৰ্শন কৰি থকা আৱস্থাত জবচ।\nষ্টীভেন প'ল জব্‌চ\n২৪ ফেব্ৰুৱাৰী, ১৯৫৫\nচান ফ্ৰান্সিছ্‌কো', কেলিফৰ্ণিয়া, U.S.\n৫ অক্টোবৰ, ২০১১ (৫৬ বছৰ)\nপাল' অল্ট', কেলিফৰ্ণিয়া, U.S.\nৰীড মহাবিদ্যালয় (১৯৭২ চনৰ এটা চেমিষ্টাৰ)\nঅধ্যক্ষ, এপল ইন্‌ক.\nৱাল্ট ডিজনী কোম্পানী, Apple, Inc.\nল'ৰিন পাৱেল জব্‌চ (1991–2011)\nম'না ছিম্পচন (ভগ্নী)\nষ্টিভেন পল জব্‌চ (Steven Paul Jobs, জন্ম ২৪ ফেব্ৰুৱাৰী, ১৯৫৫ - মৃত্যু ৫ অক্টোবৰ, ২০১১) এগৰাকী আমেৰিকান কম্পিউটাৰ ব্যৱসায়ৰ গুৰি ধৰোঁতা আৰু আৱিষ্কাৰক। তেখেত এপল ইন্‌ক. (Apple Inc.)-ৰ সহ-প্ৰতিষ্ঠাতা, লগতে তেখেত অধ্যক্ষ আৰু মুখ্য কাৰ্য্যবাহী বিষয়াৰ পদতো অধিষ্ঠিত আছিল। পিক্সাৰ এনিমেছন ষ্টুডিঅ'ৰ (Pixar Animation Studio) মুখ্য-কাৰ্য্যবাহী বিষয়াৰ পদো এখেতে অলংকৃত কৰিছিল। ২০০৬ চনত এখেত ৱাল্ট ডিজনী কোম্পানীৰ পৰিচালক মণ্ডলীৰ সভ্য হৈছিল। তেখেত 'টয় ষ্ট'ৰী' (Toy Story, ১৯৯৫) নামৰ এনিমেছন ছবি খনৰ কাৰ্য্যকৰী প্ৰযোজক আছিল। \nসত্তৰৰ দশকৰ শেষৰ ফালে ষ্টিভ জব্‌চে এপল কোম্পানীৰ সহ-প্ৰতিষ্ঠাতা ষ্টিভ ৱজনিয়াক (Steve Wozniak) আৰু মাইক মেৰকুলা (Mike Markkula)-ৰ সতে লগ-লাগি প্ৰথমটো ব্যৱসায়িক ভাৱে সফল ব্যক্তিগত কম্পিউটাৰ 'এপল ২ ছিৰিজ'ৰ নিৰ্মাণ কৰে। ১৯৮০-ৰ দশকৰ প্ৰথম ভাগত জব্‌ছেই প্ৰথমে মাউছেৰে চলোৱা GUI সম্বলিত কম্পিউটাৰ চালনা ব্যৱস্থাৰ ব্যৱসায়িক সফলতাৰ সম্ভাৱনা অনুমান কৰে, আৰু সেই সম্ভাৱনাৰেই বজাৰলৈ উলিয়ায় মেকিণ্টোছ নামৰ কম্পিউটাৰ।\nপৰিচালন মণ্ডলীৰে হোৱা মতান্তৰৰ ফলস্বৰূপে জব্‌চে ১৯৮৫ চনত 'এপল' কোম্পানীৰ পৰা অব্যাহতি লয় আৰু NeXT নামে আন এটা কোম্পানীৰ পট্টন কৰে। এই কোম্পানীয়েও কম্পিউটাৰৰ পৰিচালন প্ৰণালী (computer platform) বিকাশৰ কাম কৰিছিল আৰু ঘাইকৈ ব্যৱসায়িক আৰু উচ্চ-শিক্ষাৰ কেন্দ্ৰৰ বাবে কাম কৰিছিল। ১৯৯৬ চনত 'এপল কোম্পানী'য়ে NeXT-ক কিনি লোৱাৰ পাছত জব্‌চ আকৌ 'এপল'-ৰ মাজলৈ আহে, আৰু ১৯৯৭ চনত তাৰে মুখ্য কাৰ্য্যবাহী বিষয়া (CEO) ৰ পদত অধিষ্ঠিত হয়। ২০১১ চনলৈ তেখেতে এই পদত কাম কৰি যায়। ১৯৮৬ চনত তেখেতে 'লুকাছ ফিল্ম লিমিটেডৰ কম্পিউটাৰ গ্ৰাফিক্স অংশ কিনি লয় আৰু তাকেই 'পিক্সাৰ এনিমেছন ষ্টুডিঅ' হিচাপে গঢ় দিয়ে। তেখেতে এই কোম্পানীৰ ৫০.১% ছেয়াৰৰ অংশ লৈ ইয়াৰ মুখ্য কাৰ্য্যবাহী বিষয়াৰ পদত থাকে। ২০০৬ চনত পিক্সাৰ ৱাল্ট ডিজনী কোম্পানীয়ে কিনি লয়। কোম্পানিৰ এটা ডাঙৰ অংশ (৭%) হাতত থকা হেতুকে জব্‌চ ডিজনী-ৰ পৰিচালন মণ্ডলীৰ সদস্য হয়।\n২০১১ চনৰ ২৪ আগষ্ট তাৰিকে ষ্টিভ জব্‌চে 'এপল'-ৰ CEO পদৰ পৰা অব্যাহতি লোৱাৰ কথা ঘোষণা কৰে। জব্‌চে 'টিম কুক' (Tim Cook)-ক তেখেতৰ উত্তৰসূৰী হিচাপে মনোনীত কৰে। ইয়াৰ পাছত জব্‌চক এপল-ৰ পৰিচালন মণ্ডলীৰ অধ্যক্ষ নিযুক্ত কৰা হয়।\n৫ অক্টোবৰ ২০১১ তাৰিখে 'এপল'-ৰ ফালৰপৰা ষ্টিভ জব্‌চৰ মৃত্যুৰ খবৰ দিয়া হয়। মৃত্যুৰ সময়ত তেখেতৰ বয়স আছিল ৫৬ বছৰ। ষ্টিভ জব্‌চে কাৰ্য্যক্ষম আৰু একেসময়তে দৃষ্টি-নন্দন আহিলা তৈয়াৰ কৰাত গুৰুত্ব দিছিল। সেইবাবেই তেখেতে বহুতো অনুৰাগীৰ মন জয় কৰিবলৈ সক্ষম হৈছিল।\n1 জীৱনৰ আগছোৱা\n2.1 এপল কম্পিউটাৰ (Apple Computer)\n3 তথ্য টোকা\nজীৱনৰ আগছোৱা[সম্পাদনা কৰক]\nWorld Wide Developers Conference 07 (WWDC)-ত ষ্টিভ জব্‌ছ\nষ্টিভ জব্‌চৰ জন্ম হৈছিল ছান ফ্ৰান্সিছ্‌কো নগৰত তেখেতক তুলি-তালি ডাঙৰ-দীঘল কৰিছিল কেলিফৰ্নিয়াৰ পল আৰু ক্লাৰা জব্‌চে। তেওঁলোকে তেখেতৰ নামকৰণ কৰিছিল ষ্টিভেন পল। ক্লাৰা দম্পতীয়ে পাছলৈ পেটী নামে এগৰাকী ছোৱালীও তুলি লৈছিল।\nষ্টিভ জব্‌চৰ প্ৰকৃত পিতৃৰ নাম আছিল আব্দুলফতেহ জন জন্দালি (Abdulfattah John Jandali), এগৰাকী ছিৰিয়াদেশীয় ইছলামধৰ্মী নাগৰিক আছিল। তেখেতে পাছলৈ ৰাজনীতি বিজ্ঞানৰ অধ্যাপক হৈছিল। জব্‌চৰ প্ৰকৃত মাতৃ আছিল 'জোৱান ছিম্পছন', এগৰাকী আমেৰিকান স্নাতক ছাত্ৰী। এখেত পাছলৈ এগৰাকী 'কথা আৰু ভাষা বিষয়ক ৰোগৰ বিশেষজ্ঞা' (Speech Language Pathologist) হৈছিল। জব্‌চৰ প্ৰকৃত পিতৃ-মাতৃ পাছলৈ বিবাহ-পাশত আবদ্ধ হয়, আৰু তেওঁলোকৰ ফালৰপৰা জব্‌চৰ নিজা ভনীয়েক 'ম'না ছিম্পছন' (Mona Simpson)ৰ জন্ম হয়। এখেত এগৰাকী উপন্যাস লেখিকা।\nজব্‌চে কেলিফৰ্নিয়াৰ কাপাৰটিনো জুনিয়ৰ হাইস্কুল (Cupertino Junior High School) আৰু হোমষ্টীড হাই স্কুল (Homestead High School)-ত শিক্ষাগ্ৰহণ কৰিছিল। তেখেতে প্ৰায়েই স্কুলৰ পাছত হিউলেট-পেকাৰ্ড কোম্পানী (Hewlett-Packard Company)-য়ে প্ৰদান কৰা আলোচনা শুনিবলৈ গৈছিল। তাতেই তেখেতে প্ৰথম গৰম বন্ধৰ চাকৰিত সোমাইছিল। তাতেই লগ পাইছিল ষ্টিভ ৱজনিয়াক-ক। \n১৯৭২ চনত হাইস্কুলৰ শিক্ষা সাং কৰি জব্‌চে পোৰ্টলেণ্ড, অ'ৰিগন'-ৰ ৰীড কলেজ (Reed College)-ত ভৰ্তি হয়। কিন্তু এটা ছেমিষ্টাৰৰ পাছতেই তেওঁ কলেজীয়া শিক্ষা বাদ দিয়ে।\nঅৱশ্যে তেখেতে 'বিদ্যায়তনিক হিচাপৰক্ষা' (Academic Auditing)-ৰ শ্ৰেণীত উপস্থিত থাকিছিল। ৰাতি প্ৰায়েই বন্ধু-বান্ধৱৰ কোঠাৰ মজিয়াত শুইছিল। খালী "ক'ক" (Coke)-ৰ বটল ওভতাই দি টকা অৰ্জন কৰিছিল আৰু স্থানীয় হৰে কৃষ্ণ মন্দিৰত সপ্তাহত শেষত বিনামূলীয়া ভোজন কৰিছিল।\n১৯৭৪ চনত জব্‌চে কেলিফৰ্নিয়ালৈ উভতি আহে আৰু Homebrew Computer Club-ৰ বৈঠকত ষ্টিভ ৱজনিয়াকৰ সৈতে নিয়মীয়াকৈ যোগ দিবলৈ ধৰে। তেওঁ Atari নামৰ এটা জনপ্ৰিয় ভিডিঅ' গেম নিৰ্মাণ কৰা কোম্পানীৰ চাকৰি লয়। অৱশ্যে তেখেতৰ মূল উদ্দেশ্য আছিল আধ্যাত্মিক উন্নয়নৰ বাবে ভাৰতলৈ যাত্ৰা কৰাৰ বাবে ধন সঞ্চয় কৰা।\nজব্‌চে সেই বছৰেই ভাৰতলৈ আহে 'নীম কৰোলী বাবা'-ক লগ ধৰিবলৈ। ৰীড কলেজৰ এগৰাকী সহপাঠী, ডেনিয়েল কোট্‌কে-ৰ (ডেনিয়েল কোট্‌কে 'এপল' কোম্পানীৰ প্ৰথম গৰাকী কৰ্মচাৰী আছিল) সৈতে জব্‌চ আহি 'নীম কৰোলী বাবা'ৰ কাইঞ্ছি আশ্ৰমত উপস্থিত হয়। ভাৰতৰপৰা উভতি যোৱাৰ সময়ত তেখেতে পাৰম্পৰিক ভাৰতীয় পোছাক পৰিধান কৰিছিল আৰু বৌদ্ধ ধৰ্মত দীক্ষিত হৈছিল।\nএই সময়তে জব্‌চে ইন্দ্ৰিয় উত্তেজক মাদক দ্ৰব্য (psychedelic drug) ব্যৱহাৰ কৰিছিল। LSD ব্যৱহাৰ কৰি হোৱা আভিজ্ঞতাক তেখেতে জীৱনৰ আটাইতকৈ গুৰুত্বপূৰ্ণ অভিজ্ঞতা বুলি উল্লেখ কৰি গৈছে।\nতেখেতে উল্লেখ কৰি গৈছে যি সকলে তেখেতৰ দৰে বিপৰীতমুখী বিভিন্ন সংস্কৃতিৰ আওভাও পোৱা নাই তেওঁলোকে তেখেতৰ চিন্তাৰ আঁত ৰাখিব নোৱাৰিব।\nউভতি আহি জব্‌চে আকৌ Atari কোম্পানীত যোগ দিয়ে আৰু তেখেতক Breakout নামৰ গেম বিধৰ circuit board-খন নকৈ সজাৰ দায়িত্ব দিয়ে। Atari-ৰ প্ৰতিষ্ঠাতাৰ মতে সেই বোৰ্ডৰপৰা প্ৰতিটো চিপ কমোৱাৰ বাবে জব্‌চক এশ ডলাৰকৈ দিয়াৰ প্ৰস্তাৱ দিয়া হৈছিল। জব্‌ছৰ এই বিষয়ত সিমান আগ্ৰহ নাছিল, সেয়ে ষ্টিভ ৱজনিয়াকৰ লগত চুক্তি কৰিছিল যে ৱজনিয়াকে মূল কামখিনি কৰিব, আৰু মাননিখিনি দুয়োজনে সমানে ভগাই লব। ৱজনিয়াকে মূল বোৰ্ডখনৰপৰা ৫০-টা চিপ কমাবলৈ সক্ষম হৈছিল। কিন্তু সেইখন ইমানেই সংকীৰ্ণ আছিল যে তাক নিৰ্মাণ কৰা সম্ভৱ নাছিল। জব্‌চে ৱজনিয়াকক কয় যে Atari-য়ে মাত্ৰ ৭০০ ডলাৰহে দিলে (আচলতে পাবলগীয়া আছিল ৫০০০ ডলাৰ), গতিকে ৱজনিয়াকে ৩৫০ ডলাৰহে পাব।\nএপল কম্পিউটাৰ (Apple Computer)[সম্পাদনা কৰক]\nষ্টিভ জব্‌চ আৰু বিল গেট্‌ছ ২০০৭ চনত\n১৯৭৬ চনত ষ্টীভ জব্‌চ, ষ্টীভ ৱজনিয়াক আৰু ৰ'নাল্ড ৱেইন-এ এপল কম্পিউটাৰ প্ৰতিষ্ঠানৰ জন্ম দিয়ে। এই প্ৰতিষ্ঠানত কম্পিউটাৰ নিৰ্মাণ কৰি বিক্ৰী কৰা হৈছিল। ৱজনিয়াক আৰু জব্‌চ-ৰ বন্ধুত্ব হৈছিল ১৯৭১ চনত, উমৈহতীয়া বন্ধু বিল ফাৰ্নান্দেজৰ জৰিয়তে। জব্‌চে ৱজনিয়াকক ব্যৱসায়ত যোগ দিবলৈ উদ্বুদ্ধ কৰে।\n১৯৮০ চনৰ প্ৰথম বছৰকেইটাত জেৰক্স কোম্পানীৰ মাউছ-ৰে চলোৱা GUI-ৰপৰা প্ৰেৰণা লৈ জব্‌চে 'এপল লিছা' (Apple Lisa) নাম দি প্ৰথম কম্পিউটাৰ বজাৰলৈ উলিয়ায়। তাৰ এবছৰ পাছত বজাৰলৈ অনা হয় মেকিণ্টোছ। GUI সম্বলিত প্ৰথমটো ব্যৱসায়িক ভাৱে সফল কম্পিউটাৰ আছিল 'মেকিণ্টোছ'।\n১৯৮৫ চনত 'এপল কোম্পানী'ৰ মুখ্য কাৰ্যবাহী বিষয়া জন স্কালি-ৰ লগত হোৱা মতবিৰোধৰ পৰিণতি স্বৰূপে, জব্‌চক প্ৰশাসনীয় দায়িত্বৰপৰা অব্যাহতি দিয়া হয়। ইয়াৰ পাঁচমাহ পাছত ষ্টীভে এপল কোম্পানীৰপৰা অব্যাহতি লয় আৰু 'নেক্ট' (NeXT) নামৰ আন এটা কোম্পানী খোলে।\nপাছত জব্‌চে মন্তব্য কৰিছিল যে এপল কম্পিউটাৰৰপৰা বহিস্কৃত হোৱাটো তেখেতৰ জীৱনত ঘটা আটাইতকৈ ভাল ঘটনা। সফলতাৰ বোজাৰ সলনি ন-শিকাৰুৰ উদ্যমেৰে আকৌ এবাৰ আৰম্ভ কৰিবলৈ তেখেতে নতুন সাহস পাইছিল। সেই সময়ছোৱাতেই তেখেত হেনো আটাইতকৈ বেছি সৃজনীশীল হৈ আছিল।\nতথ্য টোকা[সম্পাদনা কৰক]\n↑ 1.0 1.1 1.2 "Smithsonian Oral and Video Histories: Steve Jobs". Smithsonian Institution. April 20, 1995. http://americanhistory.si.edu/collections/comphist/sj1.html। আহৰণ কৰা হৈছে: September 20, 2006.\n↑ 2.0 2.1 2.2 Markoff, John (October 5, 2011). "Steve Jobs, Apple's Visionary, Dies at 56". The New York Times. http://www.nytimes.com/2011/10/06/business/steve-jobs-of-apple-dies-at-56.html। আহৰণ কৰা হৈছে: October 5, 2011.\n↑ "Forbes 400 Richest Americans". Forbes. March, 2011. http://www.forbes.com/profile/steve-jobs। আহৰণ কৰা হৈছে: March 10, 2011.\n↑ "The Walt Disney Company and Affiliated Companies – Board of Directors". The Walt Disney Company. http://corporate.disney.go.com/corporate/board_of_directors.html। আহৰণ কৰা হৈছে: October 2, 2009.\n↑ Elkind, Peter (March 15, 2008). "The trouble with Steve Jobs". Fortune. http://money.cnn.com/2008/03/02/news/companies/elkind_jobs.fortune/index.htm। আহৰণ কৰা হৈছে: July 21, 2008.\n↑ "Steve Jobs, Apple founder, dies". CNN. October 5, 2011. http://www.cnn.com/2011/10/05/us/obit-steve-jobs/index.html?iref=BN1&hpt=hp_t1। আহৰণ কৰা হৈছে: October 5, 2011.\n↑ "Statement by Apple's Board of Directors" (Press release). Apple Inc.. October 5, 2011. http://www.apple.com/pr/library/2011/10/05Statement-by-Apples-Board-of-Directors.html। আহৰণ কৰা হৈছে: October 5, 2011.\n↑ 8.0 8.1 "Remembering Steve Jobs". প্ৰকাশক Cupertino, California: Apple Inc.. October 5, 2011. http://www.apple.com/stevejobs/। আহৰণ কৰা হৈছে: October 5, 2011.\n↑ 9.0 9.1 Markoff, John (September 1, 1997). "An 'Unknown' Co-Founder Leaves After 20 Years of Glory and Turmoil". The New York Times. http://www.nytimes.com/1997/09/01/business/an-unknown-co-founder-leaves-after-20-years-of-glory-and-turmoil.html। আহৰণ কৰা হৈছে: August 24, 2011.\n↑ "Steve Jobs Resigns as CEO of Apple" (Press release). Apple Inc.. August 24, 2011. http://www.apple.com/pr/library/2011/08/24Steve-Jobs-Resigns-as-CEO-of-Apple.html। আহৰণ কৰা হৈছে: August 24, 2011.\n↑ Ovide, Shira (August 24, 2011). "Steve Jobs Resigns as Apple CEO". The Wall Street Journal. http://blogs.wsj.com/deals/2011/08/24/steve-jobs-resigns-as-apple-ceo/। আহৰণ কৰা হৈছে: August 24, 2011.\n↑ IMDB, "Toy Story" Credits\n↑ Kahney, Leander (January 6, 2004). "Wired News: We're All Mac Users Now". Wired News. Archived from the original on June 29, 2012. https://archive.is/cjsy। আহৰণ কৰা হৈছে: September 20, 2006.\n↑ "America's Most Admired Companies: Jobs' journey timeline". CNNMoney.com. http://money.cnn.com/magazines/fortune/storysupplement/stevejobs/index.html। আহৰণ কৰা হৈছে: May 24, 2010. Jobs andateam of engineers visit Xerox PARC, where they seeademo of mouse and graphical user interface\n↑ Vivek Kaul (May 11, 2009). "What Steve Jobs did when he was fired from Apple". DNA (newspaper). http://www.dnaindia.com/money/report_what-steve-jobs-did-when-he-was-fired-from-apple_1254757.\n↑ 16.0 16.1 16.2 "'You've got to find what you love,' Jobs says". Stanford Report. June 14, 2005. http://news-service.stanford.edu/news/2005/june15/jobs-061505.html। আহৰণ কৰা হৈছে: March 31, 2006. "I didn't see it then, but it turned out that getting fired from Apple was the best thing that could have ever happened to me".\n↑ "Pixar History – 1986". Pixar. http://www.pixar.com/companyinfo/history/1986.html। আহৰণ কৰা হৈছে: April 25, 2008.\n↑ "Apple — Press Info — Bios — Steve Jobs". Apple Inc.. May 2006. http://www.apple.com/pr/bios/jobs.html। আহৰণ কৰা হৈছে: September 20, 2006.\n↑ উদ্ধৃতি ত্ৰুটি: অবৈধ <ref> টেগ; DisneyBuysPixar নামৰ refৰ বাবে কোনো পাঠ্য প্ৰদান কৰা হোৱা নাই\n↑ "The Walt Disney Company — Steve Jobs Biography". http://corporate.disney.go.com/corporate/bios/steve_jobs.html.\n↑ Holson, Laura M. (January 25, 2006). "Disney Agrees to Acquire Pixar ina$7.4 Billion Deal". The New York Times. http://www.nytimes.com/2006/01/25/business/25disney.html। আহৰণ কৰা হৈছে: January 17, 2010.\n↑ "Pixar Becomes Unit of Disney". The New York Times. Associated Press. May 6, 2006. http://www.nytimes.com/2006/05/06/business/media/06pixar.html। আহৰণ কৰা হৈছে: January 17, 2010.\n↑ "Steve Jobs resigns as Apple CEO". The Guardian (London). August 25, 2011. http://www.guardian.co.uk/technology/2011/aug/25/steve-jobs-resigns-apple-ceo.\n↑ (Press release). http://www.apple.com/pr/library/2011/08/24Letter-from-Steve-Jobs.html.\n↑ (Press release). http://www.apple.com/pr/library/2011/08/24Steve-Jobs-Resigns-as-CEO-of-Apple.html.\n↑ "Apple Co-founder Steve Jobs dies at 56.". BeautyMania.biz. October 5, 2011. http://www.beautymania.biz/2011/10/entertainment-paradise-apple-co-founder.html। আহৰণ কৰা হৈছে: October 5, 2011.\n↑ "Steve Jobs: Apple Announces Former CEO Steve Jobs Has Died". Chicago Tribune. October 5, 2011. Archived from the original on October 7, 2011. http://web.archive.org/web/20111007155643/http://www.chicagotribune.com/news/nationworld/ktla-apple-steve-jobs-dies,0,7477308.story। আহৰণ কৰা হৈছে: October 5, 2011.\n↑ 29.0 29.1 Cringely, Robert X. (April 1, 2004). "Steve Jobs – Apple Computer, Pixar". Inc. Magazine. http://www.inc.com/magazine/20040401/25jobs.html। আহৰণ কৰা হৈছে: September 20, 2006.\n↑ «Mother: Clara Hagopian (adoptive mother, accountant)» – Steve Jobs biography at NNDB.\n↑ "Steve Jobs' Father Regrets Adoption, Hasn't Met Apple Founder". http://abcnews.go.com/Technology/steve-jobs-biological-father-regrets-adoption-report/story?id=14381769। আহৰণ কৰা হৈছে: 29 August 2011.\n↑ 32.0 32.1 Sherman, Suzan. "BOMB Magazine: Mona Simpson by Ameena Meer". Bombsite.com. http://bombsite.com/issues/20/articles/947। আহৰণ কৰা হৈছে: November 11, 2010.\n↑ Smith, David (January 29, 2006). "The non-stop revolutionary". The Guardian (London). http://www.guardian.co.uk/media/2006/jan/29/citynews.apple.\n↑ Lohr, Steve (January 12, 1997). "Creating Jobs". The New York Times. http://www.nytimes.com/1997/01/12/magazine/creating-jobs.html?pagewanted=5.\n↑ Elkind, Peter (March 4, 2008). "The trouble with Steve Jobs". CNN. http://money.cnn.com/2008/03/02/news/companies/elkind_jobs.fortune/index.htm.\n↑ "Biography: Steve Jobs". The Apple Museum. http://www.theapplemuseum.com/index.php?id=49। আহৰণ কৰা হৈছে: May 18, 2006.\n↑ Campbell, Duncan (June 8, 2004). "The Guardian Profile: Steve Jobs". The Guardian (UK). http://arts.guardian.co.uk/features/story/0,11710,1241745,00.html। আহৰণ কৰা হৈছে: March 31, 2006.\n↑ "Il santone della Silicon Valley che ha conquistato i tecno-boss" (Italian ভাষাত). Repubblica.it. 2008-06-09. http://www.repubblica.it/2008/06/sezioni/scienza_e_tecnologia/santone-silicon-valley/santone-silicon-valley/santone-silicon-valley.html। আহৰণ কৰা হৈছে: 2011-08-30.\n↑ Andrews, Amanda (January 14, 2009). "Steve Jobs, Apple's iGod: Profile". The Daily Telegraph (UK). http://www.telegraph.co.uk/technology/apple/4242660/Steve-Jobs-Apples-iGod-Profile.html। আহৰণ কৰা হৈছে: October 29, 2009.\n↑ "Steve Jobs profile: Apple's hard core". প্ৰকাশক Edinburgh: News scotsman. January 11, 2009. http://news.scotsman.com/comment/Steve-Jobs-profile-Apple39s-hard.4863847.jp। আহৰণ কৰা হৈছে: October 29, 2009.\n↑ 46.0 46.1 John Markoff (2005). What the Dormouse Said: How the Sixties Counterculture Shaped the Personal Computer Industry. Penguin. পৃষ্ঠা. preface xix. ISBN 978-0-14-303676-0. http://books.google.com/books?id=cTyfxP-g2IIC&pg=PT21। আহৰণ কৰা হৈছে:5October 2011.\n↑ Wozniak, Steven: "iWoz", a: pages 147–148, b: page 180. W. W. Norton, 2006. ISBN 978-0-393-06143-7\n↑ "Player2Stage 1: The Coin Eaters". Thedoteaters.com. September 29, 2007. http://www.thedoteaters.com/p2_stage1.php। আহৰণ কৰা হৈছে: April 19, 2010.\n↑ "Breakout". Arcade History. June 25, 2002. http://www.arcade-history.com/index.php?page=detail&id=3397। আহৰণ কৰা হৈছে: April 19, 2010.\n↑ "Classic Gaming: A Complete History of Breakout". Classicgaming.gamespy.com. http://classicgaming.gamespy.com/View.php?view=Articles.Detail&id=395। আহৰণ কৰা হৈছে: April 19, 2010.\n↑ উদ্ধৃতি ত্ৰুটি: অবৈধ <ref> টেগ; Wayne01 নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; esquire নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; Wired News: We're All Mac Users Now নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; America's Most Admired Companies: Jobs' journey timeline নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; The End Of An Era নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; everything নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; Apple Matters 1985 নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; lemsculley নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; Apple's Jobs Starts New Firm, Targets Education Market নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; Life lessons from Jobs নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; Steve Jobs: Stanford commencement address, June 2005 নামৰ refৰ বাবে কোনো পাঠ্য প্ৰদান কৰা হোৱা নাই\nFreiberger, Paul & Swaine, Michael (1999). Fire in the Valley: The Making of The Personal Computer. McGraw-Hill Trade. ISBN 0-07-135892-7.\nMarkoff, John (2005). What the Dormouse Said:How the 60s Counterculture Shaped the Personal Computer Industry. প্ৰকাশক New York: Viking. ISBN 0-670-03382-0.\nSimon, William L. & Young, Jeffrey S. (2005). iCon: Steve Jobs, The Greatest Second Act in the History of Business. John Wiley & Sons. ISBN 0-471-72083-6.\nSteve Jobs প্ৰবন্ধৰ বিষয়ে ৱিকিপিডিয়াৰ ভগ্নী প্ৰকল্পসমূহত অধিক তথ্য চাব পাৰে:\nJobs's commencement address at Stanford University, June 12, 2005 (YouTube video).\nষ্টীভ জব্‌চ টেড সন্মিলনত\nষ্টীভ জব্‌চ ছাৰ্লি ৰ’জত\nষ্টীভ জব্‌চ সম্পৰ্কে ইণ্টাৰনেট মুভি ডাটাবেছত থকা তথ্য।\nWorks by or about ষ্টীভ জব্‌চ in libraries (WorldCat catalog)\nষ্টীভ জব্‌চ সংগ্ৰহিত বাতৰি আৰু মন্তৱ্য দ্যা গাৰ্জেনত\nষ্টীভ জব্‌চ সম্পৰ্কে সংগ্ৰহিত বাতৰি আৰু মন্তৱ্য দ্যা নিউয়ৰ্ক টাইমছৰ সৌজন্যত\nষ্টীভ জব্‌চ সম্পৰ্কে সংগ্ৰহিত বাতৰি আৰু মন্তৱ্য দ্যা ৱাল ষ্ট্ৰীট জাৰ্নেলৰ সৌজন্যত\n from Steve Jobs' early days in Apple as reported by Andy Hertzfeld. Folklore.org.\nLohr, Steve (January 12, 1997). "Creating Jobs". The New York Times Magazine. http://www.nytimes.com/1997/01/12/magazine/creating-jobs.html। আহৰণ কৰা হৈছে: October 27, 2007.\nBooth, Cathy (August 18, 1997). "Steve's job: restart Apple". Time. http://www.time.com/time/magazine/article/0,9171,986849,00.html। আহৰণ কৰা হৈছে: October 27, 2007.\nElkind, Peter (March 5, 2008). "The trouble with Steve Jobs". Fortune. http://money.cnn.com/2008/03/02/news/companies/elkind_jobs.fortune/index.htm?postversion=2008030513। আহৰণ কৰা হৈছে: March 5, 2008.\nJobs in 1994: The Rolling Stone Interview, Rolling Stone – 1994, republished January 17, 2011. Archived URL\nwith Abdulfattah "John" Jandali, Job's biological father, by Mohannad Al-Haj Ali, published in Al Hayat Ya Liban, February 28, 2011\n"https://as.wikipedia.org/w/index.php?title=ষ্টীভ_জব্‌চ&oldid=237468"ৰ পৰা অনা হৈছে


পলাশীৰ যুদ্ধ - অসমীয়া ৱিকিপিডিয়া\nস্থানাংক: 23°48′N 88°15′E / 23.80°N 88.25°E / 23.80; 88.25\nপলাশীৰ যুদ্ধ আছিল বংগৰ নৱাব আৰু তেওঁৰ ফ্ৰান্স মিত্ৰ সকলৰ বিৰুদ্ধে ব্ৰিটিছ ইষ্ট ইণ্ডিয়া কোম্পানীৰ এক সিদ্ধান্তকাৰী বিজয় যিয়ে বংগত ব্ৰিটিছ ইষ্ট ইণ্ডিয়া কোম্পানীৰ শাসনৰ সূচনা কৰে আৰু পৰবৰ্তী কেইবা শতক জুৰি ভাৰতত কোম্পানীৰ শাসনৰ প্ৰসাৰ ঘটাই। এই যুদ্ধ সংঘটিত হৈছিল ১৭৫৭ চনৰ ২৩ জুন তাৰিখে, কলিকতা চহৰৰ উত্তৰে ১৫০ কিল'মিটাৰ দুৰৰ আৰু মুৰ্ছিদাবাদৰ(তেতিয়াৰ বংগৰ ৰাজধানী, এতিয়া পশ্চিম বংগৰ নদিয়া জিলা) দক্ষিণত হুগলি নদীৰ পাৰৰ পলাশী নামৰ ঠাইত। এই যুঁজৰ প্ৰধান অংশীদাৰ আছিল বংগৰ অন্তিম স্বাধীন নৱাব চিৰাজ উদ্ দৌলা আৰু বিপক্ষে ব্ৰিটিছ ইষ্ট ইণ্ডিয়া কোম্পানী। ১৭৫৬ চনত আলিৱাৰ্দি খানৰভ মৃত্যুৰ পিছত চিৰাজ উদ্ দৌলা বংগৰ নৱাব হয়। তেওঁ ইংৰাজক দুৰ্গ নিৰ্মাণৰ কাৰ্য্যত বাধা প্ৰদান কৰে। ৰবাৰ্ট ক্লাইভ-এ নৱাবৰ সেনা প্ৰধান মীৰ জাফৰক ষড়যন্ত্ৰ কৰি নিজৰ ফলিয়া কৰি লয় আৰু বংগ আক্ৰমণ কৰে। ৰবাৰ্ট ক্লাইভয়ে এই যুঁজত নৱাবক ঘটুৱাই বংগ দখল কৰে।\nলৰ্ড ক্লাইভ আৰু মীৰ জাফৰ পলাশীৰ যুদ্ধৰ পিছত, তৈলচিত্ৰ ফ্ৰানচিছ হেইম্যান, অনুমাণিক ১৭৬২)\nপলাশী, বংগ চুবা (প্ৰভিন্স)\nব্ৰিটিছ ইষ্ট ইণ্ডিয়া কোম্পানীৰ সিদ্ধান্তকাৰী বিজয়\nইষ্ট ইণ্ডিয়া কোম্পানীৰ বংগ অধিকাৰ\nGreat Britain গ্ৰেট ব্ৰিটেইন\nব্ৰিটিছ ইষ্ট ইণ্ডিয়া কোম্পানী\nফ্ৰান্স ইষ্ট ইণ্ডিয়া কোম্পানী\nকৰ্নেল ৰবাৰ্ট ক্লাইভ\nমেজৰ আইৰি কু'ট\nচিৰাজ উদ্ দৌলা\nমীৰ মদন †\nমীৰ জাফৰ (defector)\nয়াৰ লুতফুল খান (defector)\nৰায় দুৰ্লভ (defector)\n৭৫০ ইউৰোপীয়ান সৈন্যs\n১০০ ট'পাজ সৈন্য\n২,১০০ ভাৰতীয় চিপাহী\n১০০ হিলৈদাৰী সৈন্য\n৮ টোপ (ছয়টা ৬-পাউণ্ডৰ আৰু ২টা হ'ৱিটজাৰ) ৭,০০০ পদাতিক\nচিৰাজ উদ্ দৌলাৰ\n৫৩ ফিল্ড আৰ্টিলেৰী (বেছিভাগ ৩২, ২৪ and ১৮-পাউণ্ডৰ)\n৫০ ফ্ৰান্স হিলৈদাৰী সৈন্য (৬ ফিল্ড আৰ্টিলেৰী)\nসৰ্বমুঠ প্ৰায় ৬২,০০০\n(৫ ইউৰোপীয়ান, ১৩ ভাৰতীয়)\n(১৫ ইউৰোপীয়ান আৰু ৩০ ভাৰতীয়) ৫০০ নিহত আৰু জখমী\nভাৰতত ইউৰোপীয় উপনিবেশ ১৫০১-১৭৩৯\nএই যুদ্ধৰ আৰম্ভ হৈছিল নৱাব চিৰাজ উদ্ দৌলাৰ ব্ৰিটিছ অধ্যুষিত বংগৰ আক্ৰমণ আৰু ব্লেক হ'ল ঘটনাৰ পিছত। এই ঘটনাৰ পিছত বংগ পুনৰ দখল কৰিবলৈ কৰ্নেল ৰবাৰ্ট ক্লাইভ আৰু এডমিৰেল ছাৰ্লচ ৱাটচন ৰ অধীনত ব্ৰিটিছে মাদ্ৰাছৰ পৰা সৈন্য পঠায়। এই যুদ্ধত ব্ৰিটিছ ইষ্ট ইণ্ডিয়া কোম্পানীৰ বিপক্ষে যুঁজিবলৈ নৱাব চিৰাজ উদ্ দৌলাক ফ্ৰান্স ইষ্ট ইণ্ডিয়া কোম্পানীয়ে এটা সৰু সৈন্যদল দি সহায় কৰিছিল। নৱাবৰ সৈন্য শক্তি ব্ৰিটিছৰ তুলনাত বৃহৎ আছিল বাবে ব্ৰিটিছ সকলে নৱাবৰ পদোনতি হোৱা সেনাপ্ৰধান মীৰ জাফৰ আৰু অনান্য সকল যেনে য়াৰ লুতফুল খান, জগত শেঠ, অমিচান্দ, ৰায় দুৰ্লভ আদিৰ সৈতে ষড়যন্ত্ৰ কৰে। যুদ্ধক্ষেত্ৰত মীৰ জাফৰ, য়াৰ লুতফুল খান আৰু ৰায় দুৰ্লভে নিজৰ নিজৰ সৈন্য লৈ অংশ লয় যদিও সৈন্য চালনাৰ পৰা বিৰত থাকে, ফলত চিৰাজ উদ্ দৌলাৰ সৈন্য ৰবাৰ্ট ক্লাইভৰ প্ৰায় ৩,০০০ সৈন্যৰ হাতত পৰাস্ত হয় আৰু নৱাব যুদ্ধক্ষেত্ৰৰ পৰা পলায়ন কৰিবলৈ বাধ্য হয়।\nপলাশীৰ যুদ্ধক দক্ষিণ এছিয়াত ঔপনিবেশিক শক্তিৰ এক উল্লেখযোগ্য বিজয় হিচাপে গণ্য কৰা হয়। ইয়াৰ পিছত ব্ৰিটিছে নৱাবৰ ওপৰত বিস্তৰ প্ৰভাৱ আৰু পৰ্যায়ক্ৰমে বৃহৎ পৰিমাণৰ ব্যৱসায় বিস্তাৰ আৰু ৰাজহ আদায় কৰিবলৈ সক্ষম হয়, এই ৰাজহ ব্ৰিটিছ ইষ্ট ইণ্ডিয়া কোম্পানীৰ সৈন্য শক্তি বৃদ্ধি আৰু দক্ষিণ এছিয়াৰ পৰা আন ঔপনিবেশিক শক্তি সমূহক যেনে ফ্ৰান্স ইষ্ট ইণ্ডিয়া কোম্পানী আৰু ডাট্চ্ ইষ্ট ইণ্ডিয়া কোম্পানী আদিক আঁতৰাই এছি্যাত ব্ৰিটিছ সাম্ৰাজ্যৰ বিস্তাৰ কৰিবলৈ ব্যৱহাৰ কৰা হয়।\n1.1 কাৰ্নাটিক যুদ্ধ সমূহ\n4 আৰু পঢ়ক\n5 বাহ্যিক সূত্ৰ\n১৮শ শতিকাৰ আৰম্ভণিত ব্ৰিটিছ ইষ্ট ইণ্ডিয়া কোম্পানীৰ ভাৰতত তিনিটা শক্তিশালী ঘাটী আছিল। এই তিনিটা ঘাটী আছিল মাদ্ৰাছৰ চেইণ্ট জৰ্জ দুৰ্গ, কলিকতাৰ ফৰ্ট উইলিয়াম দুৰ্গ আৰু পশ্চিম ভাৰতত বোম্বাই দুৰ্গ। এই তিনিওটা ঘাটী ইংলেণ্ডৰ কৰ্ট অৱ ডিৰেক্টৰছ্ দ্বাৰা নিযুক্ত এজন সভাপতি আৰু পৰিষদৰ দ্বাৰা শাষিত স্বাধীন প্ৰভিন্স আছিল। ব্ৰিটিছ সকলৰ নীতি আছিল যে তেওঁলোকে সৰু সৰু ৰাজ্য আৰু নৱাব সকলৰ লগত মিত্ৰতা স্থাপন কৰি বিদ্ৰোহী সকলৰ পৰা নিৰাপত্তা প্ৰদান কৰিব আৰু বিনিময়ত নৱাব সকলে ৰাজ্যত ব্ৰিটিছ সকলত ব্যৱসায় কৰাৰ সুবিধা ও অনুমতি প্ৰদান কৰিব। সেই সময়লৈকে ডাট্চ্ ইষ্ট ইণ্ডিয়া কোম্পানী আৰু পৰ্টুগীজ ইষ্ট ইণ্ডিয়া কোম্পানীৰ লগত ব্ৰিটিছ ইষ্ট ইণ্ডিয়া কোম্পানীৰ প্ৰায় সকলো ব্যৱসায়িক প্ৰতিদ্বন্দ্বিতা শেষ হৈছিল। ফৰাচী সকলেও ৰজা চতুৰ্দশ লুইৰ অধীনত ফ্ৰান্স ইষ্ট ইণ্ডিয়া কোম্পানী স্থাপন কৰি ভাৰতত দুটা গুৰুত্বপুৰ্ণ ঘাটী, বেংগলৰ চন্দৰনগৰ আৰু পণ্ডিচেৰীত বহুৱাই। যদিও ফৰাচী সকল ভাৰতত পলম কৈ আহিছিল, তেওঁলোকে খুব সোনকালে প্ৰতিষ্ঠিত হৈ ভাৰতত ব্ৰিটিছৰ একচেটিয়া নিয়ন্ত্ৰণ ওফৰাই পেলোৱাৰ উপক্ৰম হৈছিল।\nকাৰ্নাটিক যুদ্ধ সমূহসম্পাদনা কৰক\nঅষ্ট্ৰীয়ান যুদ্ধৰ লগে লগে ব্ৰিটেইন, ফ্ৰান্স আৰু আন আন ইউৰোপীয় শক্তিৰ মাজত ভাৰত উপমহাদেশৰ ওপৰত সামৰিক ও ৰাজনৈতিক প্ৰভুত্ব বিস্তাৰৰ বাবে সংঘৰ্ষ আৰম্ভ হয়। ১৭৪৮ চনৰ চেপ্টেম্বৰ মাহত মাহে-ডে-লা-বাৰ্ডনেইচ (Mahé de La Bourdonnais) আৰু তেওৰ নৌ বাহিনীয়ে মাদ্ৰাজ চহৰত আক্ৰমণ কৰে। তিনিদিন ধৰি হোৱা গোলাবৰ্ষনৰ পিছত মাদ্ৰাজ চহৰৰ সেনাই আত্মসমৰ্পণ কৰে। আত্মসমৰ্পণৰ চৰ্ত অনুযায়ী ব্ৰিটিছ ইষ্ট ইণ্ডিয়া কোম্পানীয়ে নগদ ধনৰ ক্ষতিপুৰন দিব লগাত পৰে। অক্টোবৰ মাহত বাৰ্ডনেইচ ভাৰত এৰি যোৱাৰ পিচত কৰ্ণাটকৰ নৱাব আনোৱাৰউদ্দিন মহম্মহ খানে ব্ৰিটিছৰ সহায়ত মাদ্ৰাজ পুনৰ দখলৰ বাবে সৈন্য চালনা কৰে, কিন্তু নৱাবৰ সৈন্য বেছি হোৱা সত্ত্বেও ফৰাচী সকলে এই আক্ৰমণ অতি সহজে ধ্বংস কৰে। প্ৰত্যুত্তৰত ব্ৰিটিছে মেজৰ লৰেন্স আৰু এডমিৰেল বচকাৱেনৰ(Boscawen) নেতৃত্বত পণ্ডিচেৰী আক্ৰমণ কৰে যদিও ৩১ দিন পিছত এৰি দিবলৈ বাধ্য হয়। ১৭৪৮ চনত এইক্স-লা-চেপেল চুক্তিৰ (Treaty of Aix-la-Chapelle) মতে উত্তৰ আমেৰিকাৰ লুইছবাৰ্গ আৰু কেপ ব্ৰেটন আইলেণ্ডৰ বিনিময়ত মাদ্ৰাজ পুনৰ ব্ৰিটিছৰ দখললৈ যায়।\nএইক্স-লা-চেপেল চুক্তিয়ে দুই ইউৰোপীয় শক্তিক প্ৰত্যক্ষ সংঘাতৰ পৰা বিৰত ৰাখিছিল যদিও স্থানীয় ৰাজ্য সমূহৰ যোগেদি পৰোক্ষ সংঘাত চলিয়ে আছিল। এই সংঘাত আছিল ডেক্কানৰ নিজাম আৰু কৰ্ণাটকৰ নৱাব পদৰ বাবে। ইংৰাজ আৰু ফ্ৰেন্স দুয়োপক্ষই নিজৰ নিজৰ প্ৰাৰ্থী নিযুক্ত কৰিছিল আৰু দুয়োপক্ষৰ প্ৰাৰ্থী ইজনে সিজনৰ বিপক্ষে সংঘাতত লিপ্ত হৈছিল। ১৭৫১ চনৰ মাজভাগত ফ্ৰেন্স সমৰ্থিত নৱাব পদৰ প্ৰাৰ্থী চন্দা চাহিবে ইংৰাজ প্ৰাৰ্থী মদম্মদ আলিক আক্ৰমণ কৰে।\n১৭৫১ চনৰ ১ চেপ্তেম্বৰত কেপ্টেইন ৰবাৰ্ট ক্লাইভৰ অধীনত ২৮০ ইউৰোপীয় সৈন্য আৰু ৩০০ ভাৰতীয় চিপাহীয়ে কৰ্ণাটকৰ ৰাজধানী আৰাকোট আক্ৰমণ কৰি দখল কৰে। আশা কৰা মতেই চন্দা চাহিবে বাধ্য হৈ ৪,০০০ ভাৰতীয় আৰু ১৫০ ফ্ৰেন্স সৈন্য ৰাজা চাহিবৰ অধীনত আৰাকোট পুনৰ দখলৰ বাবে প্ৰেৰন কৰে। ৰাজা চাহিবৰ সৈন্যই দুৰ্গ ঘেৰাও কৰে আৰু কেইবা সপ্তাহৰ পিছত দেৱালৰ কিছু কিছু অংশত সফল আক্ৰমণ চলাই। ক্লাইভে মুৰাৰী ৰাও নামৰ এজন মাইছোৰৰ পৰ্বতত চাউনি পাতি থকা মাৰাঠা অধীনা্যকলৈ বাৰ্তা প্ৰেৰন কৰে যাক মদম্মদ আলিক সহায় কৰাৰ বাবে অনুদান দিয়া হৈছিল। ৰাজা চাহিবে মাৰাঠা সেনাৰ পৰা আহিব পৰা আক্ৰমণ উমান পায় নগদ ধনৰ বিনিময়ত ক্লাইভক আত্মসমৰ্পণ কৰাৰ দাবি জনাই কিন্তু ক্লাইভে অগ্ৰাহ্য কৰে। ২৪ নভেম্বৰৰ পুৱা ৰাজা চাহিবে দুৰ্গ প্ৰবেশৰ কেইবাটাও চেষ্টা চলাই আৰু প্ৰতিবাৰে নিজৰ ক্ষতিৰ সৈতে বিফল হয়। পিছদিনা এই আক্ৰমণ উঠাই লোৱা হয় আৰু ৰাজা চাহিবৰ সেনা বন্দুক বাৰুদ এৰি ঘটনাস্থলৰ পৰা পলায়ন কৰে। আৰাকোট, কঞ্জেভেৰাম(Conjeeveram) আৰু ত্ৰিচিনপলি(Trichinopoly) ৰ সফলতাৰ লগে লগে ইংৰাজে কৰ্ণাটক সুৰক্ষিত কৰি মদম্মদ আলিক নৱাব হিচাপে লগতে এক চুক্তি মতে ফ্ৰান্স গৱৰ্নৰ Godeheu স্থাপন কৰে.\n↑ সাঁচ:Cite wdl\n↑ 3.0 3.1 3.2 Harrington, p. 9\n↑ 5.0 5.1 Mahon, pp. 307–311\nStanhope, Philip H. (1853). History of England from the Peace of Utrecht to the Peace of Versailles (1836–1853). IV. প্ৰকাশক Leipzig: Bernhard Tauchnitz. ISBN 1-4069-8152-4. OCLC 80350373. http://books.google.co.in/books?id=1Q1IAAAAMAAJ&printsec=frontcover&dq=History+of+England+from+the+peace+of+Utrecht#v=onepage&q&f=false.\nOrme, Robert (1861). A History of the Military Transactions of the British Nation in Indostan from the year MDCCXLV. II. প্ৰকাশক Madras: Athenaeum Press. OCLC 46390406. http://www.archive.org/details/historyofmilitar02ormeuoft.\nMalleson, George B. (1885). The Decisive Battles of India from 1746 to 1819. প্ৰকাশক London: W.H. Allen. ISBN 0-554-47620-7. OCLC 3680884. http://www.archive.org/details/decisivebattleso00malluoft.\nHarrington, Peter (1994). Plassey 1757, Clive of India's Finest Hour; Osprey Campaign Series #36. প্ৰকাশক London: Osprey Publishing. ISBN 1-85532-352-4.\nHill, S.C., ed (1905). Bengal in 1756–1757. Indian Records. প্ৰকাশক London: John Murray. ISBN 1-148-92557-0. OCLC 469357208. http://www.archive.org/details/bengalin175657se01hilluoft.\nআৰু পঢ়কসম্পাদনা কৰক\nChaudhary, Sushil (2000). The Prelude to Empire: Plassey Revolution of 1757. প্ৰকাশক New Delhi: Manohar. ISBN 81-7304-301-9.\nDatta, K.K. (1971). Siraj-ud-daulah. প্ৰকাশক Calcutta: Sangam Books. ISBN 0-86125-258-6.\nHill, S.C. (1903). The Three Frenchmen In Bengal: The Commercial Ruin of the French Settlements in 1757. প্ৰকাশক London. ISBN 1-4264-4475-3.\nMarshall, P.J. (1987). Bengal - the British Bridgehead. প্ৰকাশক Cambridge. ISBN 0-521-02822-1.\nSpear, Thomas G.P. (1975). Master of Bengal - Clive and His India. প্ৰকাশক London. ISBN 0-500-25041-3.\nবাহ্যিক সূত্ৰসম্পাদনা কৰক\nBattle of Plassey – From Banglapedia\nEast India Company – The World's First Multinational, New Statesman Cover Story Dec. 2004\n"https://as.wikipedia.org/w/index.php?title=পলাশীৰ_যুদ্ধ&oldid=280661"ৰ পৰা অনা হৈছে\nশেষ সম্পাদনা কৰা হৈছে6June 2021 তাৰিখে 05:02 বজাত\nএই পৃষ্ঠাখন ০৬ জুন, ২০২১ তাৰিখে ১০:৩২ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=36655।


অনুপ্ৰাণিত হ’বলৈ সাজু হওক- জাৰিনা স্ক্ৰুৱালাৰ কাহিনী\nমূল- বৰ্ষা আডুছুমিল্লি\n১৯৯০-ৰ দশকত, যেতিয়া উদ্যমিতাৰ ক্ষেত্ৰত ভৰি দিয়া ভাৰতীয় নাৰীৰ সংখ্যা আঙুলিৰ মূৰত লিখিব পৰা আছিল, জাৰিনা স্ক্ৰুৱালাই তেতিয়াই UTV আৰম্ভ কৰিছিল। ৰনি স্ক্ৰুৱালাৰ সৈতে UTV আৰম্ভ কৰাৰ দুই দশক পিছত দ্য ৱাল্ট ডিজনী কোম্পানীয়ে ৪৫০ নিযুত মাৰ্কিন ডলাৰত কোম্পানীটো ক্ৰয় কৰে- তেওঁ গঢ়ি তোলা স্থায়ী আৰু অৰ্থপূৰ্ণ ব্যৱসায়ৰ এয়া ডাঙৰ প্ৰমাণ।\nহাৰ ষ্ট'ৰী-ৰ আগত তেওঁ সফলতাৰ ৰহস্য সদৰি কৰিলে।\nআৰম্ভণীৰ গুৰু সকলৰ পৰা পাইছিলো মূল্যবোধৰ শিক্ষা:\nমুম্বাইৰ জে.বি. প'টৰ্চ স্কুল ফৰ গাৰ্লছৰ পৰা মই স্কুলীয়া শিক্ষা সাং কৰিছিলো। আমাৰ অধ্যক্ষা গৰাকী প্ৰগতিশীল নাৰী আছিল। নাৰী বাহিৰলৈ ওলাই যাব আৰু যি ইচ্ছা তাকেই কৰিব পাৰে বুলি তেওঁ বিশ্বাস কৰিছিল। আপোনালোকে ভাবি চাওঁক তেওঁ কিদৰে ছোৱালীৰ এটা প্ৰজন্মক উদ্বুদ্ধ কৰিছিল। তেওঁ মোক আৰু শিকাইছিল যে ভাটৌৰ দৰে মুখস্থ কৰাটোৱেই শিক্ষা নহয়, শিক্ষা হ’ল গভীৰ অনুসন্ধিৎসুতা আৰু কৌতুহল। মোৰ আনজন গুৰু হ’ল পাৰ্ল পদমছী। অগ্ৰণী নাট্যব্যক্তিত্ব পাৰ্লৰ এখন নাটকৰ প্ৰযোজনা নিয়ন্ত্ৰকৰূপে মই কৰ্মজীৱন আৰম্ভ কৰিছিলো। এগৰাকী অতি লাজকুৰীয়া মানুহৰ পৰা পাৰ্লে মোক এগৰাকী চূড়ান্ত আত্মবিশ্বাসী ব্যক্তিলৈ ৰূপান্তৰ কৰিছিল। মই আদিলৈ কঢ়িয়াই লৈ ফুৰা মূল্যবোধ আৰম্ভণীৰ গুৰু সকলৰ পৰাই লাভ কৰিছিলো।\nউদ্যমিতাৰ পোকটোৱে মোক কামুৰিলে:\nমোৰ এজন বন্ধুৱে এদিন ফোন কৰি সুধিলে মই 'মছুৰ মহল'-ৰ সহকাৰী পৰিচালকৰূপে কাম কৰিম নেকি, তেতিয়াই মোক উদ্যমিতাৰ পোকটোৱে কামুৰিলে। দূৰদৰ্শনে প্ৰযোজনা নকৰা সেইয়া আছিল ভাৰতৰ প্ৰথমটো T.V. Show,সেয়াই আৰম্ভণী। মিডিয়া আৰু টি.ভি.ক মই লগে লগে ভাল পাই পেলালো। কামত সোমোৱাৰ প্ৰথম দিনটো মোৰ মনত আছে। পুৱা ৭ বজাত মই প্ৰডাকচন হাউচলৈ গৈছিলো আৰু পিছদিনা পুৱা ৭ বজাত উভতি আহিছিলো। মই সচাঁকৈ শিহঁৰিত হৈ পৰিছিলো।\nমোৰ যাত্ৰা আছিল ভীষণ কঠিন:\nপ্ৰতিজন উদ্যোগী/ব্যৱসায়ীৰ প্ৰথম শিক্ষাটো হোৱা উচিত, কেতিয়াও পৃষ্ঠভংগ নিদিবা। আৰম্ভণীতে এয়া আটাইতকৈ জৰুৰী কাৰণ সেই সময়খিনিয়েই আটাইতকৈ কঠিন। এটা গ্লেমাৰাছ সাফল্যৰ কাহিনী চাবলৈ আৰু প্ৰথম দিনটোৰ পৰাই সেইটো কেৱল সফলতাৰ কাহিনী বুলিয়েই ভাবিবলৈ ভীষণ ভাল লাগে। কিন্তু মোৰ যাত্ৰা ভীষণ কঠিন আছিল। এয়া কঠিন শ্ৰমসাধ্য আৰু একে সময়তে আনন্দদায়ক আছিল। কিন্তু মোৰ প্ৰধান শিক্ষা হ’ল কেতিয়াও পৃষ্ঠভংগ নিদিয়া। মানুহে কেৱল সাফল্যৰ কথা কবলৈ ভাল পায়। কিন্তু প্ৰতিটো সফলতাৰ আঁৰত অগণন ব্যৰ্থতা লুকাই থাকে। আপুনি নিজক বিশ্বাস কৰি আগুৱাই যাব লাগিব, কাৰণ আৰম্ভণীতে সাফল্যতকৈ ব্যৰ্থতাই অধিক স্বাভাৱিক। ব্যৰ্থতাত হতাশ নহ’ব, আগুৱাই যাওক। ভাৰতত ব্যৰ্থতাৰ মোকাবিলা কৰাটো কঠিন। আপোনাৰ সাফল্যৰ কথা যিদৰে সকলোৱে জানে, ব্যৰ্থতাৰ কথাও জানে।\nআমাৰ লক্ষ্য গ্ৰামীণ সৱলীকৰণ:\n২০১১ চনত UTV-ৰ পৰা ওলোৱাৰ পিছত মই ভাবিলো, ইয়াৰ পিছত কি কৰিম। মই এটা নতুন বৃহৎ প্ৰত্যাহ্বানৰ সন্ধান আৰম্ভ কৰিছিলো। তেনেদৰেই স্বদেশ ফাউণ্ডেচনৰ আৰম্ভনি হৈছিল। স্বদেশৰ অভিযানৰ লক্ষ্য হ’ল প্ৰতি ৫ বছৰত এক নিযুত লোককক দাৰিদ্ৰ সীমাৰেখাৰ ওপৰলৈ তোলা। UTV ত্যাগ কৰাৰ পূৰ্বেই মই বিভিন্ন বিষয় চিন্তা কৰিছিলো। তাৰ পৰা ওলাই অহাটোৱে মোক ইমান ডাঙৰ প্ৰত্যাহ্বান গ্ৰহণৰ শক্তি আৰু ষ্টেমিনা (দম) দিলে।\nআমি গ্ৰামীণ ভাৰতত মনোনিৱেশ কৰাৰ কাৰণটো হ’ল অসম বিকাশ। গ্ৰামাঞ্চলৰ জনতা প্ৰাথমিক সুযোগ আৰু সুবিধাৰ পৰা বঞ্চিত। ভাল শিক্ষাৰ বাবে তেওঁলোকৰ সন্মুখত বিকল্পৰ অভাৱ। আনৰ দৰে তেওঁলোকো জ্ঞানাৰ্জনৰ আৰু সুযোগৰ বাবে ক্ষুধাতুৰ। আমি কথাটো গভীৰ ভাৱে চিন্তা কৰি চাই গম পাইছিলো যে সমস্যাটো আমি ৩৬০ ডিগ্ৰী দৃষ্টিকোণৰ পৰা মোকাবিলা কৰিব লাগিব। সেইবাবে আমি এটা স্থায়ীভাৱে কাৰ্যক্ষম আৰু পুনৰ ব্যৱহাৰ কৰিব পৰা উন্নয়ণৰ মডেল এটা ডিজাইন কৰিলো। আমি সামাজিক সঞ্চালন, জীৱিকা, কৃষি, শিক্ষা আৰু স্বাস্থ্য সেৱাৰ ক্ষেত্ৰত মনোনিৱেশ কৰিছিলো। আমাৰ এটা ১০৮ জনীয়া দল আছে, ইয়াৰে ৮০ গৰাকীয়েই ফিল্ডত কাম কৰে। আমি গ্ৰামীণ সৱলিকৰণত গুৰুত্ব দিছো। নিজেই সুযোগ আৰু সংস্থান বিচাৰি উলিয়াব পৰাকৈ গ্ৰাম্য জনতাক সবল কৰি তোলাতোৱেই আমাৰ কাম।\nলক্ষ্য নিৰ্ধাৰণ কৰা, তাৰ পিছত ধাৱমান হোৱা:\nউদ্যমী নাৰীসকললৈ মোৰ পৰামৰ্শ হ’ল : এবাৰ এটা লক্ষ্য নিৰ্ধাৰণ কৰি লোৱাৰ পিছত সৰ্বশক্তিৰে সেই লক্ষ্যত উপনীত হোৱাৰ চেষ্টা কৰক। নিৰুৎসাহ কৰিবলৈ সন্দেহবাদীসকল সদায় থাকিব; কিন্ত্ত তেওঁলোকৰ দ্বাৰা প্ৰভাৱান্বিত নহ’ব। লক্ষ্যৰ পৰা বিচলিত নহ’ব। আৰম্ভণীতে ব্যৰ্থ হ’বই, গতিকে সেই কথাটো মনত ৰাখিব। প্ৰতিটো ব্যৰ্থতাৰ পিছতেই গতিপথ সলনি কৰিলে আপুনি কাহানিও লক্ষ্যত উপনীত হব নোৱাৰিব। কেতিয়াবা আপুনি কৰা কামটো সময়তকৈ বহু আগবঢ়া বা পিছপৰা হয়। সময়টো ভীষণ গুৰুত্বপূৰ্ণ। সময় অনুকূল নহ’লে আপোনাৰ ব্যৱসায়টোৰ বিষয়ে নতুনকৈ চিন্তা কৰাৰ প্ৰয়োজন। মানুহক লৈ সমস্যা থাকিলে সেয়া মীমাংসা কৰিব পাৰি। ধনক লৈ সমস্যা থাকিলে তাৰো সমাধান কৰাব পাৰি। কিন্ত্ত আপোনাৰ ব্যৱসায়টোৰ বিষয়ে সতৰ্কভাৱে চিন্তা কৰক।\nমই কঠিন প্ৰত্যাহ্বান ভাল পাওঁ:\nমই কাহানিও উচ্চাকাংক্ষী নাছিলো। কিন্ত্ত মই কঠিন প্ৰত্যাহ্বান ভাল পাওঁ। প্ৰত্যাহ্বান অতিক্ৰমী মই আনন্দ লাভ কৰোঁ ,কিন্ত্ত মই নিজকে উচ্চাভিলাষী বুলি নাভাবো। দুয়োটাই সম্পূৰ্ণ পৃথক। কোনোবা উচ্চাভিলাষী মানে তেওঁলোকে সফলতা অৰ্জন কৰিব বিচাৰে। মই কাহানিও সাফল্যৰ পিছত দৌৰা নাছিলো। মই এটা জটিল কাম সম্ভৱ কৰি তোলাতহে আগ্ৰহী। UTV-ৰ ক্ষেত্ৰত আমি কৰা কামটো আছিল ভাৰতৰ পৰা আমি এক অত্যাধুনিক উদ্ভাৱনী মিডিয়া ব্যৱসায় নিৰ্মাণ কৰা। ২০০৪ চনত আমি কেৱল শিশু সকলৰ বাবেHungama TV আৰম্ভ কৰিছিলো আৰু ২ বছৰৰ ভিতৰতে আমি শিশু সকলৰ বাবে ১ নম্বৰ চেনেল হৈ পৰিছিলো। UTV Bindaas-ৰ কাহিনীও একে। বিদেশতো আমি Hungama-ৰ আৰ্হিত অনুৰূপ চেনেল গঢ়াৰ কামত সহায় কৰিছিলো। ভীষণ ব্যতিক্ৰমী, ভীষণ অভিনৱ আৰু অগ্ৰদূত হোৱাটোৱেই সাফল্যৰ ৰহস্য আছিল।\nযাত্ৰাটোৰ প্ৰত্যাহ্বান মোৰ বাবে অধিক উপভোগ্য; সফল হ’লে সেয়া ভীষণ ভাল কথা।\nযদি আপুনি মই স্বদেশ ফাউণ্ডেচনৰ জৰিয়তে বৰ্তমান কি কৰি আছো তালৈ চায় তেতিয়াহ’লে দেখিব আমাৰ লক্ষ্য হ’ল ৫ বছৰৰ ভিতৰত ১ নিযুত লোকক দৰিদ্ৰতাৰ পৰা মুক্ত কৰা। এয়া এক বৃহৎ প্ৰত্যাহ্বান আৰু সেইটোৱে মোক শিহঁৰিত কৰে।\nমই জীৱনত উজুটি খোৱা মানুহ বিচাৰি ফুৰোঁ:\nমোৰ মতে এজন পেছাদাৰ এজন ভাল উদ্যোগী হব পাৰে। মোৰ বাবে শক্তি, তীব্ৰ ইচ্ছা আৰু অবিচল থকাটো জৰুৰী। মই কাৰোবাক নিয়োগ কৰিলে জীৱনত কেইটামান ব্যৰ্থতাৰ খুন্দাখোৱা মানুহ বিচাৰো। ইতিবাচক মনোভাৱ থকাটোও জৰুৰী। ব্যৱসায়ীক দক্ষতা থকা অভিজ্ঞ আৰু কামত ভাল মানুহ বহুত আছে। কিন্ত্ত ইতিবাচক ব্যক্তিহে চূড়ান্ত বিজয়ী হয়। মূঢ়তাক ইতিবাচকতা বুলি ভুল নকৰিব। সেইটো হ’ল সকলো প্ৰত্যাহ্বানৰ বিষয়ে জানিও সফল হ’ম বুলি আত্মবিশ্বাসী হৈ থকা। এইয়া সহজ নহ’ব, বহুত বাধা আছে। কিন্ত্ত মই তাৰ মোকাবিলা কৰাৰ উপায় উলিয়াম, মই জানো মই সফল হ’মেই- মই বিচৰা মানুহ সেইজনেই।\nভাল দল গঠন কৰাটো মোৰ জীৱনযোৰা নিচা। আপুনি আপোনাৰ প্ৰয়োজনীয় গুণসম্পন্ন ব্যক্তি আৰু সাফল্যৰ বাবে প্ৰয়োজনীয় দক্ষতাৰ সন্ধান কৰিব। এটা টীম মূলত: হ’ল যোগাযোগ আৰু উধৰ পৰা মূধলৈ অবিৰত যোগাযোগ। মানুহৰ সতে মৰ্যদা আৰু সন্মান সহকাৰে ব্যৱহাৰ কৰাটো জৰুৰী। এনেকৈয়ে এটা টীম গঠন হয়।\nনিজৰ, পৰিয়ালৰ আৰু বন্ধু-বান্ধৱৰ বাবে সময় উলিয়াব:\nআপোনাৰ নিজৰ বাবে সময় উলিয়াওক। পৰিয়াল আৰু বন্ধু-বান্ধৱৰ বাবে সময় উলিয়াওক, সেই সময়খিনি ভালদৰে ব্যৱহাৰ কৰক। এখন কিতাপ পঢ়িবলৈ, একাপ চাহ খাবলৈ বা আপোনাক পুনৰ সতেজ কৰি তোলা যিকোনো কাম কৰিবলৈ কিছু ব্যক্তিগত সময় ভীষণ জৰুৰী। এইবোৰ ভীষণ গুৰুত্বপূৰ্ণ কথা, উলাই নকৰিব। যিমানেই কঠোৰ শ্ৰম নকৰক কিয়, এই কথাবোৰ উপেক্ষা নকৰিব।\nStories by Luit Pathak\nউচ্চাকাংক্ষী হ'লে নিসংগ অনুভৱ কৰিবা: য়শস্বিনী ৰামস্বামী\nভাৰতৰ আটাইতকৈ ক্ষমতাশালী বেংকাৰ সকল:\n‘‘পৰিৱৰ্তনেই মোক গতিশীল কৰি ৰাখে,’’ অনু বৈদ্যনাথন